‘Saya belai-belai awak boleh?’ – Lelaki trauma digoda kaum sejenis

TRAUMA! Itulah yang dirasakan oleh seorang pemuda apabila mendakwa dirinya menjadi mangsa gangguan seksual oleh kaumnya sendiri.

Pemuda yang dikenali sebagai Shaherin Eizad sempat merakam video dia didekati seorang lelaki yang mengajaknya melakukan perkara tidak senonoh.

Eizad menerusi TikTok @shrn_eizad menjelaskan pada ketika itu dia sedang mencari cara untuk membuka pintu hotel namun dengan tiba-tibanya, dia didatangi seorang lelaki yang menaiki kereta berwarna putih.

“Jadi laki pun dah tak selamat sekarang, trauma dah aku nak healing sorang-sorang lepas ni, betul lah orang cakap buat badan ni laki yang suka,” luahnya.

Menurut Eizad, lelaki terbabit cuba mengajaknya menaiki kereta untuk dibawa beronda.

Malah, lelaki itu turut menyatakan bahawa Eizad merupakan lelaki paling kacak yang pernah dijumpainya.

Lebih menyeramkan, lelaki terbabit membuat permintaan pelik iaitu mahu memegang tangan dan membelai Eizad

“Boleh saya pegang tangan Eizad tak? Saya belai-belai awak boleh?” kata lelaki itu.

Melihatkan permintaannya tidak dilayan, pemilik kereta berwarna putih terus memandu pergi. Namun, kembali semula kerana masih tidak berpuas hati kerana ditolak pemuda itu.

Sementara itu, Eizad mendakwa akan menggunakan kekerasan fizikal untuk melindungi dirinya sekiranya lelaki tersebut keluar dari kereta.

Namun begitu, selepas mengetahui dirinya dirakam, lelaki itu terus beredar dari kawasan tersebut.

Menjengah di ruangan komen, rata-rata netizen terhibur dalam masa yang sama bimbang dengan keadaan pemuda itu.

“Allah, kitonyo ghisauuu bang selamat dah kan? Alhamdulillah cepat pulih trauma bang,” luah netizen.

“Part belai aku dah dekah, Ya Allah takut,” kongsi pengguna TikTok

“First time tengok laki kena ngorat. Mesti tak tido malam tu,” komen netizen.

Author

Nurul Ain Japri

View all posts

View all posts


Pearly-Thinaah pelbagaikan strategi untuk buru pingat di BAC

KUALA LUMPUR: Beregu wanita utama negara Pearly Tan-M.Thinaah akan mempelbagaikan strategi di atas gelanggang dalam usaha memburu pingat pada Kejohanan Badminton Asia (BAC) 2023 yang bermula 25 April ini.

Pearly berkata, kekurangan strategi untuk berentap di atas gelanggang ialah faktor utama gandingan berkenaan sukar mengekalkan prestasi cemerlang secara konsisten dalam mana-mana kejohanan.

“Saya rasa kita perlukan lebih banyak strategi, mungkin kita dahulu hanya mempunyai pelan A, pelan B, tetapi sekarang kita mahu mempunyai lebih banyak rancangan untuk mendahului pihak lawan,” katanya ketika ditemui pemberita di sini pada Rabu.

Pearly turut mengakui kurangnya komunikasi antara beliau dengan pasangannya menjadi antara faktor mereka tidak mempersembahkan prestasi baik sejak kebelakangan ini.

Bagaimanapun, atlet berusia 23 tahun kelahiran Kedah itu memaklumkan telah menambah baik kekurangan berkenaan sepanjang latihannya sejak pulang daripada kejohanan di Eropah baru-baru ini.

BAC 2023 akan berlangsung di Dubai, Emiriah Arab Bersatu (UAE) pada 25 hingga 30 April ini.

Pada Apil tahun lepas, Pearly-Thinaah gagal mara ke separuh akhir selepas ditewaskan pasangan Jepun Yuki Fukushima-Sayaka Hirota 21-14, 19-21, 16-21 pada kejohanan BAC 2022 yang berlangsung di Manila, Filipina. – BERNAMA


‘1 foto RM10’ – Pelancong kena ‘scam’ servis ambil gambar depan KLCC

CYBERJAYA: Modus operandi segelintir individu yang dipercayai warga asing menawarkan servis mengambil gambar di Menara Berkembar Petronas (KLCC) akhirnya terbongkar selepas seorang pelancong dari Indonesia berkongsi pengalaman menjadi mangsa mereka.

Menerusi perkongsian Twitter @TravelJimat, pada mulanya individu terbabit akan menawarkan diri untuk mengambil gambar pelancong berlatarbelakangkan KLCC sebelum meminta sejumlah bayaran selepas selesai bergambar.

Pemilik video tersebut mendakwa dirinya turut terpedaya dengan tipu helah individu yang menawarkan bantuan mengambil gambar namun, setelah siap diambil, mereka meminta bayaran sebanyak RM5 hingga RM10 untuk satu gambar.

Menurut Travel Jimat, pihak Dewan Bandaraya Kuala Lumpur (DBKL) wajar menjalankan operasi untuk membasmi sindiket sedemikian daripada terus menular.

“Kalau tak kawal makin parah la keadaan ni, macam kita pergi negara lain takut kena scam macam tu lah pelancong datang negara kita kena hadap dengan benda macam ni.

Patutnya DBKL kena buat serbuan lah,” tulisnya di ruangan kapsyen.

Menjengah di ruangan komen, rata-rata warga net menggesa pihak berkuasa untuk mengambil tindakan segera kerana jika tidak dikawal ia akan memberikan impak negatif kepada pelancong luar.

“This is actually mencacatkan view kat area depan Petronas Twin Towers. I’m surprised diorang ni boleh still aktif buat benda ni kat popular landmark. Just wondering, the authorities tak ambil tindakan tegas to stop this ke,” tulis netizen.

“Malaysia ni dah jadi macam Egypt/India dah, too many scammers on the street especially dekat tempat tourist attraction. Tapi sayangnya dekat Malaysia yang buat perangai ini adalah geng pendatang,” komen netizen.

“Aku nak busking depan KLCC pun tak boleh padahal ada permit DBKL. ini tourist scammer boleh pulak buat beratus-ratus sehari. Dasar penipu,” luah netizen.

Author

Nurul Ain Japri

View all posts

View all posts


Dua lelaki ditahan kes gaduh depan pasar

BENTONG: Polis Bentong mengesahkan kejadian pergaduhan tercetus di daerah berkenaan susulan tular rakaman video pergaduhan di laman sosial Facebook milik ‘Aung Phyo Thu’ pada Sabtu.

Ketua Polis Daerah Bentong, Superintendan Zaiham Mohd Kahar berkata, pergaduhan itu berlaku kira-kira jam 3 pagi pada 23 Januari lalu.

Katanya, mangsa seorang lelaki warganegara tempatan berusia 18 tahun yang merupakan seorang pelajar kolej swasta di Kuala Lumpur.

“Mangsa telah membuat laporan polis kira-kira jam 4.13 petang pada 23 Januari lalu.

“Siasatan awal berdasarkan rakaman percakapan mangsa mendapati mangsa dan abang mangsa dipukul oleh sekumpulan lelaki tidak dikenali di hadapan pasar Bentong,” katanya seperti dilapor Sinar Harian pada Ahad.

Tambah beliau, susulan kejadian itu, dua lelaki warga tempatan berusia 21 dan 22 tahun ditahan kira-kira jam 3.45 petang oleh sepasukan anggota dari Bahagian Siasatan Jenayah Ibu Pejabat Polis Daerah (IPD) Bentong pada 25 Januari lalu bagi membantu siasatan.

“Kes disiasat di bawah Seksyen 147 Kanun Keseksaan yang membawa hukuman penjara dua tahun atau denda atau kedua-duanya jika sabit kesalahan,” katanya.

Sementara itu, beliau turut meminta kerjasama semua pihak agar tidak membuat sebarang spekulasi memandangkan kes tersebut masih dalam siasatan.

“Pihak polis juga ingin turut merakamkan jutaan terima kasih kerana menyalurkan maklumat sehingga suspek berjaya ditahan,” ujarnya.

Author

Diyana Rahip

View all posts

View all posts


‘PRN referendum, penolakan rakyat terhadap PH-BN’ – Muhyiddin

SHAH ALAM: Datuk Seri Anwar Ibrahim dan Datuk Seri Dr Ahmad Zahid Hamidi yang menerajui kerajaan gabungan Pakatan Harapan (PH) dan Barisan Nasional (BN) perlu meletakkan jawatan sebagai Perdana Menteri dan Timbalan Perdana Menteri serta-merta.

Pengerusi Perikatan Nasional (PN), Tan Sri Muhyiddin Yassin membuat gesaan itu selepas PN berjaya memperoleh kemenangan 60 peratus atau 146 daripada 245 kerusi Dewan Undangan Negeri (DUN), yang dipertandingkan dalam Pilihan Raya Negeri (PRN) pada Sabtu.

Muhyiddin berkata, kejayaan PN mempertahan pentadbiran negeri Kedah, Kelantan dan Terengganu membuktikan sokongan padu pengundi-pengundi Melayu kepada parti tersebut.

Di Selangor, beliau berkata, PN telah melakukan perubahan dengan memenangi 22 kerusi DUN berbanding lima kerusi yang disandang parti itu sebelum ini.

“Kesemua kerusi yang dimenangi adalah kerusi majoriti Melayu, sekali gus membuktikan PN mendapat sokongan besar pengundi-pengundi Melayu di Selangor.

“Kejayaan peroleh 22 kerusi ini juga bermakna PN menafikan dua pertiga PH-BN di Selangor yang sebelum ini dianggap kubu kuat mereka.

“Saya percaya sekiranya peratusan keluar mengundi lebih tinggi, maka PN akan berjaya rampas Selangor,” katanya dalam sidang media di Hotel Concorde di sini pada Sabtu.

Di Pulau Pinang, Muhyiddin berkata, gelombang pengundi Melayu di negeri itu telah membawa kejayaan besar PN apabila memenangi 11 daripada 15 kerusi majoriti Melayu.

Beliau berkata, ini merupakan satu tamparan hebat kepada Anwar apabila kesemua kerusi DUN dalam Parlimen Permatang Pauh dimenangi oleh calon-calon dipertaruhkan PN.

“Kejayaan PN raih sokongan Melayu menunjukkan PN adalah wadah utama politik bangsa tersebut pada masa ini.

“PN juga menang kerusi campuran seperti Kulim dan kerusi majoriti Melayu seperti Derga yang kedua-duanya di Kedah menunjukkan bahawa, PN turut mendapat sokongan pengundi-pengundi bukan Melayu,” ujarnya.

Jelas Muhyiddin, UMNO sudah tidak lagi relevan apabila memenangi hanya 19 daripada 108 kerusi yang dipertandingkan, seterusnya menjadikan parti tersebut kalah teruk dengan kadar 82 peratus.

Beliau berkata, ini membuktikan penolakan besar-besaran orang Melayu dan orang bukan Melayu terhadap gabungan politik rapuh dan perpaduan palsu, diterajui Anwar dan Ahmad Zahid.

“Maka benarlah PRN merupakan referendum dan penolakan rakyat terhadap gabungan PH-BN,” tambahnya.

Author

Fazleen Safina Abd Jamil

View all posts

View all posts


Tiga penghuni cedera, bumbung asrama wisma anak yatim runtuh

Ketua Polis Daerah Timur Laut, ACP Soffian Santong berkata, pihak bomba menerima laporan pada 9.42 malam bahawa berlaku runtuhan di wisma yang menempatkan 30 penghuni berusia tujuh hingga 18 tahun itu.

“Sebaik pihak bomba tiba, mereka mendapati tiga kanak-kanak perempuan berusia lapan, 10 dan 13 tahun mengalami kecederaan akibat dihempap bumbung dalam bilik asrama dan mereka berjaya dibawa keluar oleh dua warden serta rakan.

“Pihak bomba membawa mangsa ke Hospital Pulau Pinang dan berdasarkan pemeriksaan awal, mereka berada dalam keadaan stabil namun doktor akan menjalankan rawatan lanjut,” katanya kepada pemberita di lokasi kejadian.

Beliau berkata mangsa berusia lapan tahun cedera ringan manakala yang berumur 10 tahun mengadu sakit di bahagian tengkuk dan seorang lagi di bahagian belakang badan.

Soffian berkata semasa kejadian, kesemua mangsa berada di dalam bilik asrama manakala penghuni lain sedang mengikuti kelas tuisyen, mengulang kaji pelajaran, berehat dan makan.

Beliau berkata pemeriksaan lanjut mendapati sebahagian bumbung di atas bilik berkeluasan 185 meter persegi itu runtuh sebelum menghempap mangsa dan pihak polis bersama bomba telah memutuskan untuk menutup wisma tersebut buat sementara waktu.

“Setakat ini, kejadian tersebut tiada unsur khianat namun kami akan menjalankan siasatan terperinci,” katanya sambil menambah penghuni lain akan ditempatkan buat sementara waktu di Wisma Anak Yatim Lelaki Islam Pulau Pinang yang terletak tidak jauh dari lokasi kejadian.

Soffian juga berkata sembilan penghuni yang selamat akan menduduki peperiksaan percubaan Sijil Pelajaran Malaysia esok.

Yang Dipertua Persekutuan Kebajikan Anak-Anak Yatim Islam Pulau Pinang, Tan Sri Mohd Yussof Latiff pula berkata, beliau terkejut dengan kejadian itu dan berterima kasih kepada semua pihak yang tampil menyelamatkan penghuni asrama terbabit.

“Bangunan asrama itu telah beroperasi sejak tahun 1984 dan berada dalam keadaan baik, ia pernah dibaiki dan diubah suai beberapa kali sebelum ini,” katanya. – BERNAMA


Nafuzi mahu pemain lupakan kekalahan, fokus saingan Liga Super

KUALA NERUS: Ketua Jurulatih Terengganu FC (TFC), Nafuzi Zain mahu semua anak buahnya melupakan kekalahan kepada pasukan Johor Darul Ta’zim (JDT) pada perlawanan akhir Piala FA, Sabtu lepas.

Sebaliknya pengendali Skuad Penyu itu mahu para pemainnya memfokuskan kepada perlawanan Liga Super menentang Penang FC di Stadium Sultan Mizan Zainal Abidin (SSMZA), malam esok.

Nafuzi berkata, TFC perlu mengutip tiga mata penuh pada perlawanan tersebut untuk merebut kedudukan tiga teratas liga, seterusnya melayakkan mereka beraksi di pentas lebih besar iaitu Piala Asia pada tahun hadapan.

“Paling penting sekarang ini untuk kembalikan motivasi pemain kepada tahap yang tinggi selepas mood yang suram akibat kekalahan kepada JDT pada perlawanan akhir Piala FA.

Kita dah banyak keciciran mata selepas kalah dengan pasukan yang tidak sepatutnya dalam liga. Kali ini pemain kena ambil kesempatan cipta kemenangan, lebih-lebih lagi apabila beraksi di laman sendiri,” katanya kepada pemberita di sini, hari ini.

Menurut Nafuzi, selain mengembalikan semangat dan motivasi pemain, beliau juga perlu memastikan skuadnya bebas daripada masalah kecederaan dan kecergasan selepas mengharungi perlawanan berintensiti tinggi dengan JDT.

Namun, beliau tidak bercadang untuk melakukan rombakan atau perubahan besar pada skuad utama yang akan diturunkan pada perlawanan menentang skuad Harimau Kumbang itu nanti.

“Daripada segi giliran pemain, saya tak fikir nak buat begitu, mungkin kekalkan atau perubahan kecil sahaja,” katanya.

Dalam pada itu, beliau turut mengucapkan tahniah kepada tiga anak buahnya yang terpilih menyertai kem latihan pusat Harimau Malaya bagi menghadapi Kejohanan Piala Raja Thailand yang akan berlangsung di Chiang Mai bermula 22 hingga 25 Sept ini.

Tiga pemain tersebut ialah penjaga gol, Rahadiazli Rahalim; pemain pertahanan, Azam Azmi Murad dan pemain sayap lincah, Faisal Halim.

“Pendedahan ini bagus untuk pemain muda seperti Rahadiazli dan Azam untuk merasai pengalaman beraksi bersama pemain senior,” katanya. – BERNAMA


Aksi memberangsangkan Pearly-Thinaah di Jepun

SELEPAS berehat agak lama daripada kejohanan kompetitif, pencapaian beregu wanita No. 1 negara, Pearly Tan-M. Thinaah pada kejohanan badminton Jepun Masters di Kumamoto wajar diberikan pujian.

Pada kejohanan yang bertaraf Jelajah Dunia Super 500 itu, Pearly-Thinaah berjaya melangkah ke pusingan suku akhir sebelum tewas 13-21, 18-21 kepada wakil tuan rumah, Rena Miyaura-Ayako Sakuramoto kelmarin.

Pencapaian itu boleh dikatakan agak baik memandangkan mereka tidak beraksi dalam tiga kejohanan di Eropah sebelum ini kerana memberi peluang kepada Pearly untuk pulih daripada kecederaan belakang dialami.

Jurulatih beregu wanita negara, Hoon Thien How mengakui, beliau berpuas hati dengan prestasi yang ditampilkan anak-anak buahnya ketika berdepan Miyaura-Sakuramoto meskipun dilihat ada sedikit ragu pada perlawanan tersebut.

“Bagi saya, mereka berdua sudah menampilkan aksi cukup baik sepanjang kejohanan di Kumamoto ini. Kadang-kadang fikiran mereka ada sedikit terganggu kerana terlalu banyak perancangan.

“Bila fikir terlalu banyak mengenai apa yang mahu dibuat, ia menyebabkan mereka berdua agak kabur dengan tindakan di atas gelanggang, jadi ia beri peluang kepada pemain lawan untuk menyerang,” katanya ketika dihubungi Kosmo! Ahad semalam.

Dalam pada itu, Thien How juga menjelaskan Pearly mungkin tidak dapat menampilkan aksi terbaiknya sepanjang kejohanan tersebut kerana kecederaan yang dialami masih belum pulih sepenuhnya. – Kosmo!

Author

Media Variasi

View all posts

View all posts


Padang bola Stadium Mini Kerteh dijangka siap hujung Oktober

PADANG bola sepak Stadium Mini Kerteh dijangka siap sepenuhnya akhir bulan Oktober ini.

Khabar gembira itu dikongsikan oleh Kerteh Sports City menerusi hantaran di Facebook rasminya pada Khamis.

“Padang bola sepak Stadium Mini Kerteh kini dalam fasa pemasangan rumput artificial bertaraf FIFA.

“Warga sekitar Kerteh dan Kemaman dijangka boleh menikmati perlawanan bola sepak disini apabila ia mula beroperasi penuh pada akhir bulan Oktober ini. Nantikan!” maklumnya.

Sementara itu, kelab penyokong bola sepak, Harimau Malaya pula menyifatkan Kerteh komited dalam mempersiapkan keperluan buat pasukannya menuju ke saingan peringkat tertinggi.

“Moga kelab Liga Malaysia yang lain mampu ikut dan bina jenama seperti Kerteh. Pelan-pelan kayuh lama-lama jadi bukit.

“Berbelanja ikut kemampuan masing-masing,” tulis Harimau Malaya di Facebook rasminya hari ini.

Author

Diyana Rahip

View all posts

View all posts


Pengurus kilang rugi lebih RM30,000 diugut video bogelnya disebar

TELUK INTAN: Seorang pengurus kilang kerugian lebih RM30,000 selepas menerima ugutan penyebaran video bogelnya melalui aplikasi WhatsApp oleh kenalan wanita di Taman Langkap di sini, semalam.

Ketua Polis Daerah Hilir Perak ACP Ahmad Adnan Basri berkata mangsa, 55 tahun telah berkenalan dengan suspek wanita yang menggunakan nama panggilan “Lulu” pada 10 Ogos lepas.

Menurutnya, suspek telah mengajak lelaki itu membuat panggilan video melalui WhatsApp dan menunjukkan tubuh bogel tanpa muka lalu mengajak mangsa melakukan perkara yang sama kira-kira pukul 1 pagi lima hari kemudian.

“Suspek telah mengugut mangsa untuk memasukkan bayaran dan sekiranya tidak ditunaikan suspek akan menyebarkan gambar dan video bogel mangsa menerusi WhatsApp, Facebook dan Instagram.

Mangsa kemudiannya telah membuat beberapa transaksi secara dalam talian mencecah sebanyak RM33,516 kerana bimbang dengan ugutan bersiri itu,” katanya dalam satu kenyataan.

Menurut Ahmad Adnan, mangsa kemudian membuat laporan polis di Balai Polis Langkap kira-kira jam 6.54 petang semalam apabila menyedari dirinya tertipu dan siasatan dilakukan di bawah Seksyen 384 Kanun Keseksaan kerana melakukan peras ugut.

Justeru, orang ramai diingatkan supaya tidak melayan sebarang mesej yang diterima dari mana-mana orang yang tidak dikenali bagi mengelakkan mereka terpedaya dengan sindiket sebegini. – BERNAMA


Gagal tiga subjek dalam percubaan, SPM lulus cemerlang

KUALA LUMPUR: Seorang pelajar lepasan Sijil Pelajaran Malaysia (SPM), tidak menyangka mampu memperoleh keputusan cemerlang walaupun gagal tiga subjek dalam keputusan percubaan SPM sebelumnya.

Izz Khalisa Amri, 18, yang mendapat keputusan 1B+, 2B, 1C+, 1C, 1E dan 3G ketika percubaan Sijil Pelajaran Malaysia (SPM) 2021 sebelum memperoleh keputusan cemerlang 5A 4B seperti yang tular di media sosial.

Kejayaan penuntut Sekolah Menengah Perempuan Sultan Ibrahim, Johor Bahru, Johor atau lebih dikenali sebagai Sultan Ibrahim Girl School (SIGS) itu bermula selepas mengikuti Selekoh Akhir Pecutan SPM bersama guru Sistem Pendidikan dan Pembelajaran Dalam Talian (PTTI).

“Pada mulanya, saya mencuba belajar sendiri di rumah namun ternyata amat sukar, prestasi menurun kerana hilang fokus.

“Ketika keputusan percubaan SPM diumumkan, saya berasa amat kecewa dengan keputusan yang amat membimbangkan.

“Usaha saya berbaloi apabila memperoleh 5A dan tiga subjek yang gagal sebelumnya iaitu Sejarah (A-), Prinsip Akaun (A) dan Matematik Tambahan (B+),” katanya yang menerima Anugerah Cemerlang daripada bekas Perdana Menteri, Tun Dr Mahathir Mohamad.

Anugerah itu diterima pada Majlis Anugerah Cemerlang SPM 2021 anjuran Pusat Peningkatan akademik dan pakar dalam membantu pelajar Sijil Pelajaran Malaysia (SPM), PTTI, baru-baru ini.

Menurut Izz Khalisa, dia tidak menyangka namanya tersenarai oleh PTTI daripada lebih 5,000 pelajar cemerlang keputusannya.

“Saya rasa gembira sebab daripada dulu saya gagal dan sekarang boleh bangkit dengan keputusan lebih baik dan itu bukan senang.

“Syukur kerana PTTI nampak peningkatan drastik jadi saya sangat gembira. Percaya pada proses, konsisten adalah kunci kejayaan dan ingat usaha takkan pernah mengkhianati kamu,” katanya.

Pada masa itu, Izz Khalis berkata, doa dan dorongan daripada ibu bapa antara kunci kejayaan dirinya selain tidak mudah putus dan konsisten dalam kelas.

“Apabila ada kelas jangan tak masuk sebab bila ketinggalan satu kelas kita akan susah nak dapat dalam kelas seterusnya.

“Jadi, saya rasa konsisten dengan usaha, kemudian kita kena sabar juga. Memang susah nak konsisten tapi apa yang saya buat adalah bila balik sekolah saya akan masuk juga kelas dalam talian dengan menggunakan telefon semasa dalam kereta.

“Jangan bandingkan keputusan kita dengan kawan lain sebab itu dia. Kita tengok keputusan kita sama ada ia meningkat atau tak. Kalau meningkat walaupun sikit maksudnya ada kita tetap peningkatan dan percaya ia boleh jadi lebih baik. Apa yang penting jangan mudah putus asa,” katanya.

Izz Khalisa juga antara 335 pelajar SPM PTTI yang diraikan pada itu.

Pada majlis sama, pelajar dan tetamu juga berpeluang menyertai Wacana Halatuju Sistem Pendidikan dan Pembelajaran Dalam Talian Negara yang menampilkan ahli panel, negarawan terulung, Tun Dr Mahathir.

Author

Tun Puteh Wanti

View all posts

View all posts


Derita Melissa 21 tahun tanpa MyKad buatkan Syed Saddiq utus surat ke KDN

CYBERJAYA: Gara-gara tidak mempunyai kad pengenalan diri (MyKad) seorang wanita hanya mampu bersekolah hingga Tahun Enam dan terpaksa hidup dalam penuh kesukaran.

Ahli Parlimen Muar, Syed Saddiq Syed Abdul Rahman berkata, dia terus mengajak wanita yang dikenali sebagai Melissa, 21, selepas menerima pesanan mesej daripadanya.

Menurutnya, Melissa masih tidak mempunyai MyKad walaupun dalam sijil kelahiran dinyatakan status warganegara dan mempunyai nombor kad pengenalan.

“Dia ceritakan pada tahun 2013, beliau sepatutnya mewakili Pulau Pinang dalam acara Gimnastik Berirama di SUKMA Sarawak. Akhirnya tak dapat pergi sebab tak ada IC (Identity Card).

“Melissa lulus UPSR dan dapat A dalam subjek Bahasa Melayu. Tapi bila nak masuk sekolah menengah tak dapat sebab tak ada IC.

“Saya sedih sebab beliau dinafikan hak pendidikan. Jadi beliau ambil keputusan untuk bekerja.

“Umur 14 tahun sudah kena jual nasi lemak tepi jalan, jual bunga orkid, jual aiskrim Malaysia 20 sen dan macam-macam lagi untuk sara diri,” tulisnya.

Syed Saddiq berkongsi kisah berkenaan menerusi aplikasi X miliknya, Jumaat malam.

Melissa merupakan gadis kelahiran Pulau Pinang, kini tidak dapat menjalani kehidupan normal sebagai warganegara Malaysia seperti mendapatkan pendidikan dan pekerjaan kerana tidak mempunyai MyKad.

Wanita tersebut dilahirkan dan turut dibesarkan di Malaysia, mempunyai keluarga dan rakan-rakan di sini selain fasih berbahasa Melayu.

Tambah Syed Saddiq, beliau percaya masih banyak kes yang hampir sama dan masyarakat yang menerima nasib seperti Melissa.

“Di Muar sendiri ada pakcik dan makcik yang dah hidup berpuluh-puluh tahun, duduk di Malaysia sebelum kita Merdeka lagi, juga masih tidak ada IC.

“Saya akan utuskan surat ke Kementerian Dalam Negeri (KDN) berkenaan isu ini dan harap penantian mereka tidak sia-sia.

“Beri peluang kepada mereka untuk berbakti pada Malaysia,” ujarnya.

Author

Nurul Ain Japri

View all posts

View all posts


Nilai integriti makin pudar, ‘buaya ekonomi’ terang-terangan buat tuntutan palsu – SPRM

KUALA LUMPUR: ‘Buaya ekonomi’ yang mengambil kesempatan membuat tuntutan palsu bagi memperoleh dana kerajaan, menyebabkan golongan yang sepatutnya mendapat manfaat terpinggir dan ekonomi tidak dapat berkembang seperti dijangka.

Timbalan Ketua Pesuruhjaya (Operasi) Suruhanjaya Pencegahan Rasuah Malaysia (SPRM), Datuk Seri Ahmad Khusairi Yahaya berkata, nilai integriti dilihat semakin pudar, dalam segelintir syarikat yang dipertanggungjawabkan untuk membantu kerajaan menerusi penyaluran dana atau bantuan kepada golongan yang memerlukan.

Beliau berkata, kerajaan menyediakan dana seperti Pelan Jana Semula Ekonomi Negara (PENJANA), Unit Transformasi Masyarakat India Malaysia (MITRA), Institut Automotif, Robotik dan IoT Malaysia (MARii), yang bertujuan membantu rakyat yang terkesan akibat tekanan ekonomi sepanjang pandemik COVID-19.

“Golongan buaya ekonomi telah mengambil kesempatan secara terang-terangan, dengan membuat tuntutan palsu bagi memperoleh dana yang disediakan oleh kerajaan untuk kekayaan sendiri.

“Inilah sikap buaya-buaya ekonomi di skala kecil dan sederhana, nilai integriti semakin pudar dan tamak haloba menjadi budaya, kesannya, golongan pekerja dibuang, mahasiswa menganggur, peniaga-peniaga yang sepatutnya menerima faedah serta bantuan, dipinggirkan begitu sahaja dan terpaksa menutup perniagaan,” katanya dalam kenyataan hari ini.

Ahmad Khusairi berkata, ketirisan dana berkenaan berlaku akibat beberapa faktor, antaranya kelemahan dalam proses semakan terhadap ketulenan maklumat yang menyebabkan beberapa syarikat yang dimiliki orang sama membuat tuntutan, isu darurat (kecemasan) digunakan sebagai alasan untuk tidak membuat ‘due diligence’ terhadap pemohon.

Beliau berkata selain itu, kerajaan juga tiada mekanisme jelas untuk memantau program atau aktiviti yang sedang dijalankan, untuk memastikan ia benar-benar dilaksanakan dengan jumlah peserta yang tepat dan tiada peraturan dan undang-undang jelas untuk diambil tindakan terhadap pemohon seperti senarai hitam, saman sivil dan tuntutan semula, dana yang tidak dibelanjakan,” katanya.

Ahmad Khusairi berkata, hasil kerjasama antara SPRM dan agensi serta kementerian terlibat, seramai 133 individu terdiri daripada pemilik dan pengarah syarikat telah ditahan dan lebih 100 syarikat disiasat melibatkan penyelewengan dana dianggarkan berjumlah RM194 juta dalam operasi khas tahun lepas dengan 34 pemilik atau pengarah syarikat telah didakwa di mahkamah.

“Pada 2023 ini SPRM akan memberikan tumpuan terhadap isu ketirisan dan penyelewengan dana dalam sektor sumber manusia, kebajikan, automotif, pendidikan dan pengajian tinggi, penternakan, pertanian serta perladangan,” katanya. – BERNAMA


Angkasapuri Kota Media perlu dimanfaatkan penggiat industri kreatif, agensi penyiaran swasta

KUALA LUMPUR: Menteri Komunikasi dan Multimedia, Tan Sri Annuar Musa berharap kemudahan di Angkasapuri Kota Media dimanfaatkan oleh penggiat industri kreatif dan agensi penyiaran swasta negara.

Beliau berkata, kemudahan tersebut tidak hanya eksklusif untuk Radio Televisyen Malaysia (RTM) tetapi juga terbuka kepada agensi media lain.

“Kita berharap artis-artis berkarya dan juga menggunakan kemudahan yang disediakan dan begitu juga penggiat industri kreatif dan penyiaran akan manfaatkan kemudahan sepenuhnya, jangan jadi gajah putih,” katanya kepada pemberita selepas majlis perasmian Angkasapuri Kota Media di sini hari ini.

Perasmiannya disempurnakan Perdana Menteri, Datuk Seri Ismail Sabri Yaakob.

Annuar juga berharap Angkasapuri Kota Media akan menjadi pemangkin dan pencetus produktiviti kepada petugas RTM dan bekerja dalam suasana yang lebih kondusif.

Ia juga diharap akan meningkatkan kreativiti kerana kemudahan dan teknologi penyiaran yang terdapat di kompleks berkenaan antara yang tercanggih di negara ini, katanya.

Projek Angkasapuri Kota Media telah bermula secara rasminya pada Disember 2016.

Dengan kos keseluruhan berjumlah RM860 juta, bangunan yang baharu beroperasi ini mempunyai 18 tingkat merangkumi ruang pejabat, auditorium berkapasiti 1,000 orang, studio rakaman muzik dan studio latihan muzik, tiga studio TV (M1, M2 dan M3), ruang parking bertingkat dan plaza serta garaj kenderaan siaran luar. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Harga ayam lebih murah di Putrajaya Ogos ini

PUTRAJAYA: Warga Putrajaya akan dapat membeli ayam standard pada harga RM8.50 sekilogram, lebih rendah daripada harga siling RM9.40 sekarang, bermula 1 Ogos ini melalui program Jualan Rakyat MyGrocer@Wilayah di semua pasar awam di Putrajaya.

Menteri Wilayah Persekutuan, Datuk Seri Dr Shahidan Kassim berkata, bagi menjayakan inisiatif tersebut, sebuah pusat penyembelihan ayam diwujudkan di Presint 20 bagi membolehkan ayam disembelih di Putrajaya.

“Kami guna gudang sedia ada di kawasan itu (Presint 20) sebagai pusat penyembelihan,” katanya kepada pemberita selepas majlis prapelancaran Festival Bunga dan Taman Floria Diraja Putrajaya 2022 di sini hari ini.

Jualan Rakyat MyGrocer@Wilayah itu telah dilaksanakan di Kuala Lumpur dan Labuan pada 14 Julai lepas, dengan menawarkan barangan keperluan asas dan makanan kering secara terus daripada pembekal ke kawasan perumahan, manakala di Labuan, program itu dilaksana melalui peruncit yang dikenal pasti Perbadanan Labuan.

Mengenai Festival Bunga dan Taman Floria Diraja Putrajaya 2022, Shahidan berkata pihaknya menyasarkan 500,000 pengunjung berbanding 150,000 pada 2019 untuk menghadiri festival edisi ke-12 itu,  bermula 29 Ogos hingga 4 Sept di Anjung Floria, Presint 4 di sini.

Bertemakan ‘Floria Hebat’ beliau berkata kira-kira 400,000 bunga dan tumbuhan pelbagai spesies dari dalam dan luar negara akan dipamerkan sepanjang penganjuran festival itu.

Katanya penganjuran festival itu bertepatan dengan matlamat perancangan dan pembangunan pusat pentadbiran kerajaan Persekutuan sebagai bandar raya pintar dalam taman yang menggabungkan elemen moden serta alam semula jadi dihiasi kepelbagaian flora yang berwarna-warni.

“Setelah dua tahun tidak diadakan kerana pandemik COVID-19, penganjuran kali ini jelas mengembalikan keceriaan kerana festival ini ada peminatnya tersendiri,” katanya.

Festival tahunan itu merupakan anjuran Perbadanan Putrajaya dengan kerjasama Kementerian Wilayah Persekutuan serta Kementerian Pelancongan, Seni dan Budaya sempena sambutan Jubli Perak Putrajaya ke-25 tahun dan sambutan Hari Kebangsaan ke-65. – BERNAMA


Batu Pahat daerah terbaharu terjejas banjir, mangsa melonjak kepada 3,612 orang

JOHOR BAHRU: Jumlah mangsa banjir di Johor terus melonjak kepada 3,612 orang setakat 8 pagi ini berbanding 2,912 orang yang dicatatkan pada 12 tengah malam tadi dengan Batu Pahat menjadi daerah terbaharu terjejas bencana itu.

Jawatankuasa Pengurusan Bencana Negeri (JPBN) memaklumkan, sebanyak lima pusat pemindahan sementara (PPS) baharu dibuka, menjadikan keseluruhannya 35 PPS di daerah Kota Tinggi, Kluang, Mersing, Segamat dan Batu Pahat.

“Segamat terus menjadi daerah paling teruk terjejas banjir dengan 1,392 orang daripada 393 keluarga yang ditempatkan di 13 PPS.

“Diikuti pula Kluang melibatkan 1,139 orang daripada 325 keluarga yang ditempatkan di 11 PPS,” menurut jawatankuasa itu dalam satu kenyataan,  pagi ini.

Di Kota Tinggi, JPBN memaklumkan seramai 557 mangsa daripada 136 keluarga berlindung di enam PPS manakala daerah Mersing, terdapat empat PPS yang menempatkan 403 penduduk daripada 130 keluarga, menurut jawatankuasa itu.

Batu Pahat pula mencatatkan seramai 121 mangsa daripada 30 keluarga yang dipindahkan ke satu PPS.

Sementara itu, Jalan Senai-Gemas (FT001), Segamat, yang ditutup semalam telah dibuka semula untuk semua kenderaan manakala Jalan Sungai Tiram-Ulu Tebrau, di sini, ditutup kerana tanah runtuh.

Tiga sungai di Johor melepasi paras bahaya dengan trend menaik iaitu Sungai Muar (muara Sungai Gemas) berada pada paras 19.13 meter (m), Sungai Segamat (Segamat Kecil) 37.55m dan Sungai Kahang (Kampung Contoh) 15.7 m. – BERNAMA


Apple nafi benarkan agensi perisikan AS eksploitasi iPhone untuk pengintipan

APPLE telah menafikan dakwaan Rusia bahawa ia telah membenarkan perkhidmatan perisikan Amerika Syarikat (AS) menggunakan produknya untuk mengintip diplomat asing.

“Kami tidak pernah bekerjasama dengan mana-mana kerajaan untuk memasukkan pintu belakang ke dalam mana-mana produk Apple dan tidak akan pernah melakukannya,” kata jurucakap syarikat itu dalam satu kenyataan kepada media pada hari Khamis.

Penafian itu dibuat selepas Perkhidmatan Keselamatan Persekutuan (FSB) Rusia menuduh agensi perisikan AS memasang perisian hasad pada telefon pintar Apple yang digunakan oleh diplomat Rusia, serta diplomat dari negara lain, termasuk Israel, China dan Syria.

Menurut FSB, orang Amerika mengumpul maklumat melalui “program berniat jahat yang tidak diketahui sebelum ini yang menggunakan kelemahan perisian yang disediakan oleh pengilang.”

FSB juga menuduh Apple memberikan kerajaan AS “pelbagai peluang” untuk mengintip pelanggannya.

Tuduhan itu dibuat ketika Washington dan Moscow terkunci dalam kebuntuan diplomatik paling serius dalam beberapa dekad berikutan konflik Ukraine yang berterusan.

Bekas kontraktor Agensi Keselamatan Negara (NSA), Edward Snowden mendedahkan pada 2013 bahawa AS telah menjalankan operasi global untuk memantau ahli politik asing, termasuk beberapa di negara sekutu.

Author

Taufik Asmady Abdul Aziz

View all posts

View all posts


Tun Mahathir gagal pertahan kerusi Parlimen Langkawi

CYBERJAYA: Pengerusi Penaja Pejuang dan GTA, Tun Dr Mahathir Mohamad gagal mempertahankan kerusi Parlimen Langkawi dalam Pilihan Raya Umum ke-15 (PRU15).

Keputusan rasmi menunjukkan Parlimen Langkawi dimenangi calon PN Parlimen Langkawi, Mohd Suhaimi Abdullah dengan undi 25,463 yang berjaya diraihnya.

Undi tertinggi kedua pula berjaya diraih calon BN Parlimen Langkawi, Armishah Siraj dengan 11,945 undi.

Manakala Mahathir tewas dengan 4,566 undi sahaja yang berjaya diraih.

Author

Faridah Amiratul

View all posts

View all posts


Sarawak catat lebih 1.9 juta orang pengundi – Wan Junaidi

KUCHING: Jumlah terkini pemilih berdaftar di Sarawak yang direkodkan Suruhanjaya Pilihan Raya (SPR) ialah seramai 1,943,074 orang, meningkat sebanyak 59.14 peratus berbanding 1,220,960 orang yang direkodkan sewaktu Pilihan Raya Umum ke-14 (PRU14).

Menteri di Jabatan Perdana Menteri (Parlimen dan Undang-Undang), Datuk Seri Dr Wan Junaidi Tuanku Jaafar berkata, daripada jumlah itu, pemilih berumur di antara 21 dan 39 tahun menjadi kategori paling ramai dengan 825,791 orang, manakala pemilih berumur 18 ke 20 tahun seramai 129,034 orang.

“Daftar Pemilih Sarawak yang terkini itu merekodkan seramai 975,618 bersamaan 50.21 peratus pengundi lelaki dan 967,456 (49.79 peratus) pengundi wanita,” katanya dalam satu kenyataan hari ini.

Kenyataan yang dibuat selepas mendengar taklimat dari SPR Sarawak itu turut menyebut seramai 38,148 petugas, akan bertugas untuk PRU15 melibatkan 1,943 pusat mengundi termasuk 55 pusat mengundi awal dengan 4,286 jumlah saluran.

“Sebanyak 1,943 pusat mengundi telah diwartakan membabitkan sekolah, rumah panjang dan beberapa premis lain yang dikenal pasti. Daripada jumlah itu, 74 pusat mengundi yang terletak di kawasan pedalaman, tidak mempunyai akses telekomunikasi,” katanya.

Bagi mengatasi masalah akses telekomunikasi ini, Wan Junaidi berkata SPR mendapat kerjasama Suruhanjaya Komunikasi dan Multimedia (SKMM) serta syarikat telekomunikasi, untuk memastikan semua pusat penamaan calon dan pusat mengundi itu mendapat liputan perhubungan dan komunikasi.

Wan Junaidi berkata SPR juga, mendapat kerjasama Jabatan Insolvensi Malaysia dan Lembaga Hasil Dalam Negeri, untuk mendapatkan maklumat terkini status kebankrapan dan rekod percukaian calon-calon yang akan bertanding, selain pihak Peguam Negara bagi memberi nasihat undang-undang kepada Pegawai Pengurus pilihan raya.

Bagi memastikan kelancaran perjalanan pilihan raya kali ini, beliau berkata SPR Sarawak telah bersedia dengan pelbagai persediaan melibatkan logistik udara, air dan darat.

“Malah, sekiranya berlaku banjir ketika pilihan raya berlangsung, SPR Sarawak juga sudah merancang pelbagai kaedah, bagi melancarkan perjalanan proses demokrasi dengan kerjasama bersama semua agensi keselamatan,” tambahnya. – BERNAMA


Polis Sarawak rampas dadah bernilai lebih RM600,000 di Sibu

SIBU: Jabatan Siasatan Jenayah Narkotik (JSJN) Ibu Pejabat Polis Kontinjen Sarawak merampas dadah pelbagai jenis bernilai RM643,157 dengan penahanan seorang penganggur lelaki di bandar ini Khamis lepas.

Pesuruhjaya Polis Sarawak, Datuk Mohamad Azman Ahmad Sapri berkata, dadah yang dirampas di sebuah pangsapuri di Lorong Sena di sini itu boleh digunakan oleh 50,423 orang atau 50,423 kali penggunaan.

“Dadah yang dirampas itu terdiri daripada syabu, ketamin, erimin 5, serbuk jus ekstasi, pil ekstasi dan magic mushroom (psilosibin),” katanya pada sidang media di IPD Sibu hari ini.

Beliau berkata, pengedaran dadah tersebut didalangi sindiket bergiat aktif di sekitar Sibu, Kuching, Bintulu dan Miri dan mendapat bekalan dari pengedar di Semenanjung Malaysia yang dihantar melalui perkhidmatan kurier.

Mohamad Azman berkata, suspek berusia 29 tahun yang ditangkap di hadapan sebuah rumah teres dua tingkat di Jalan Bunga Raya tersebut juga merupakan orang tempatan dan telah direman hingga 7 Disember ini untuk siasatan lanjut.

Beliau berkata, suspek mempunyai tiga rekod jenayah lampau melibatkan kesalahan berkaitan dadah  mengikut Seksyen 15 (1) (a) Akta Dadah Berbahaya 1952 (ADB 1952) dan Seksyen 12 (2) ADB 1952 serta telah menjalani hukuman penjara dan diletak di bawah pengawasan pada tahun 2018.

Katanya suspek terlibat dalam kegiatan pengedaran dadah sejak dua bulan lepas dengan upah RM1,000 seminggu merupakan runner kepada sindiket itu dan polis sedang menjalankan siasatan bagi mengesan ketua sindiket tersebut yang masih bebas dan merupakan orang tempatan berusia dalam lingkungan 40-an.

“Suspek menjadikan sebuah rumah pangsapuri sebagai stor penyimpanan dadah dan tempat pembungkusan semula dadah kepada paket-paket yang lebih kecil. Setelah menerima arahan daripada ketuanya, suspek akan meletakkan dadah tesebut di tepi jalan di sekitar Sibu dan memaklumkan kembali ketuanya yang seterusnya menyuruh pelanggan mengambil dadah tersebut,” jelasnya. – BERNAMA


DBKL kaji tempatkan penguat kuasa di Pasar Borong Selayang, KL setiap hari

KUALA LUMPUR: Dewan Bandaraya Kuala Lumpur (DBKL) akan membuat kajian terperinci mengenai cadangan menempatkan penguat kuasa di Pasar Borong Selayang dan Pasar Borong Kuala Lumpur, di sini, setiap hari.

Datuk Bandar Kuala Lumpur, Datuk Seri Mahadi Che Ngah berkata, penempatan penguat kuasa DBKL di kedua-dua pasar itu jika dilaksanakan kelak boleh menghindari etnik Rohingya daripada berniaga semula di kawasan itu walaupun telah diserbu beberapa kali sebelum ini.

“Kajian ini dibuat berdasarkan cadangan daripada peniaga dan orang awam di sana, yang berharap agar perkara ini dapat diatasi dengan segera.

“Bagaimanapun, kita masih perlu mengambil perhatian mengenai beberapa perkara seperti kekuatan anggota yang kita ada, agar ia tidak menimbulkan masalah lain pula,” katanya kepada pemberita selepas merasmikan Program Minggu Harmoni 2023, di sini, hari ini.

Menurutnya, hasil kajian itu, DBKL berharap satu program yang lebih komprehensif berkaitan penguatkuasaan di dua pasar berkenaan dapat dijalankan agar ia dapat memberi kesan yang positif dan berkesan.

Pada masa ini, Mahadi berkata, DBKL sentiasa memantau pergerakan peniaga etnik Rohingya ini melalui penggunaan kamera litar tertutup (CCTV).

Sementara itu, Mahadi berkata Program Minggu Harmoni 2023 bertemakan “Malaysia Madani dalam Kepelbagaian Agama” merupakan satu platform perkongsian pintar bagi mewujudkan interaksi sosial yang efektif.

Mahadi berkata, melalui pendekatan menyeluruh dan vibrant yang mencakupi aspek pembinaan jati diri, beliau yakin program itu mampu melahirkan warga kota berkeyakinan dan, berketerampilan, saling menghormati dan menghargai perbezaan kaum, agama dan budaya. – BERNAMA


Liverpool menang rayuan terhadap kad merah Alexis Mac Allister

LIVERPOOL tidak akan kehilangan khidmat pemain tengah mereka, Alexis Mac Allister untuk tiga perlawanan Liga Perdana Inggeris (EPL) selepas Persatuan Bola Sepak Inggeris (FA) mengekalkan rayuan terhadap kad merah yang diterima Mac Allister pada Sabtu lalu ketika menentang Bournemouth yang berkesudahan 3-1 di Anfield.

Mac Allister dibuang padang oleh pengadil, Thomas Bramall selepas melakukan terjahan keras ke atas Ryan Christie pada minit ke-58 dan bermakna pemain tengah Argentina itu dijangka terlepas perlawanan menentang Newcastle United, Aston Villa dan Wolverhampton Wanderers.

Mac Allister yang ditandatangani pada musim panas dari Brighton & Hove Albion telah membuat penampilan sulungnya di Anfield.

Bos Liverpool, Jurgen Klopp berkata selepas perlawanan itu, mereka akan cuba untuk membuat rayuan supaya kad merah yang diterima Mac Allister ditarik balik dan pada Selasa FA mengesahkan bahawa suruhanjaya kawal selia bebas bersetuju bahawa keputusan kad merah itu tidak tepat.

Layangan kad merah itu seolah-olah satu keputusan yang keras dan pengurus Bournemouth, Andoni Iraola berkata selepas perlawanan bahawa ia tidak kelihatan seperti kesalahan kad merah.

Author

Muhammad Nor Fadzly Mahat

View all posts

View all posts


Permohonan UPUOnline dibuka mulai esok

PUTRAJAYA: Permohonan kemasukan pelajar Sesi Akademik 2023/2024 ke program asasi, sijil, diploma dan Ijazah Sarjana Muda melalui UPUOnline akan dibuka bermula esok hingga 28 Mac depan bagi permohonan Fasa Pertama dan 15 Mei hingga 12 Jun depan bagi Fasa Kedua.

Kementerian Pengajian Tinggi (KPT) dalam kenyataan hari ini memaklumkan permohonan dibuka bagi kemasukan ke 20 Universiti Awam (UA), 36 politeknik, 105 kolej komuniti dan empat Institusi Kemahiran Tinggi Awam (ILKA).

Menurut KPT, permohonan terbuka kepada pelajar lepasan Sijil Pelajaran Malaysia (SPM) dan Sijil Tinggi Persekolahan Malaysia (STPM) atau setaraf untuk semua program pengajian bagi permohonan Fasa Pertama manakala hanya program pengajian yang tidak bertemu duga dan atau ujian dibuka bagi permohonan Fasa Kedua.

“Selaras dengan hasrat kerajaan bagi meringankan beban rakyat dan meningkatkan akses kepada pendidikan tinggi, sukacita diumumkan bahawa kos sebanyak RM15 sebagai Bayaran Proses UPUOnline bagi mendapatkan Unik ID akan ditanggung sepenuhnya oleh KPT.

“Dijangkakan bahawa lebih 350,000 calon lepasan SPM dan STPM atau setaraf akan mendapat manfaat daripada inisiatif ini yang akan membawa kepada implikasi kewangan sebanyak RM5.25 juta kepada kementerian,” menurut KPT.

Kenyataan itu turut memaklumkan semua calon yang berkelayakan dipelawa mengambil peluang tersebut bagi menyambung pengajian di peringkat pendidikan tinggi.

Menurut KPT terdapat 471 program pengajian ditawarkan kepada lepasan SPM dan 1,088 program pengajian ditawarkan kepada lepasan STPM atau setaraf oleh UA, politeknik, kolej komuniti dan ILKA seluruh negara.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Parlimen: PM jawab soalan MQT setiap Selasa

KUALA LUMPUR: Sesi Waktu Pertanyaan-Pertanyaan Menteri (MQT) pada setiap Selasa dalam tempoh mesyuarat Dewan Rakyat kali ini akan dijawab Perdana Menteri, Datuk Seri Anwar Ibrahim.

Perkara itu dimaklumkan Yang Dipertua Dewan Rakyat, Datuk Johari Abdul sebelum sesi berkenaan pada hari kedua Mesyuarat Pertama Penggal Kedua Parlimen ke-15 di Dewan Rakyat hari ini.

“Ini bermaksud Yang Amat Berhormat Perdana Menteri akan menjawab tiga soalan (Waktu Pertanyaan-Pertanyaan Menteri) dan ia bermula, pada hari ini.

“Sementara MQT pada setiap Khamis akan dijawab oleh Yang Berhormat Menteri-Menteri. Pemakluman akan dibuat jika terdapat sebarang perubahan pada peraturan itu,” katanya.

Terdahulu, Anwar dalam hantaran di Facebooknya berkata beliau akan menjawab soalan Ahli-Ahli Parlimen dalam Sesi Soal Jawab Perdana Menteri (PMQ) di Dewan Rakyat buat pertama kali hari ini.

Sebelum ini Johari berkata, sesi PMQ memerlukan pindaan kepada Peraturan-Peraturan Majlis Mesyuarat Dewan Rakyat sebelum digazetkan sebagai sesi tetap sidang Dewan Rakyat.

Sementara itu, bagi meneruskan langkah pencegahan penularan COVID-19, Johari memaklumkan semua Ahli Parlimen digalak memakai pelitup muka sepanjang berada di dalam dewan, selain aktiviti sanitasi dilaksanakan secara berkala.

Kelonggaran etika pemakaian yang diumumkan pada persidangan Dewan Rakyat sebelum ini juga diteruskan iaitu membenarkan Ahli Parlimen hadir ke sidang Dewan Rakyat tanpa memakai tali leher serta pemakaian Batik Malaysia berlengan panjang pada setiap Khamis.

Johari turut memaklumkan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah telah memperkenan akta-akta yang diluluskan pada Mesyuarat Kedua Penggal Kelima Parlimen ke-14 dan Mesyuarat Pertama Penggal Pertama Parlimen ke-15.

Akta-akta berkenaan ialah Akta Suruhanjaya Bebas Tatakelakuan Polis 2022, Akta Anti Gangguan Seksual 2022, Akta Kastam 2022 dan Akta Eksais (Pindaan) 2022.

Selain itu, Akta Zon Bebas (Pindaan) 2022, Akta Cukai Pelancongan (Pindaan) 2022, Akta Levi Pelepasan (Pindaan) 2022, Akta Levi Kenderaan Barang-barang (Pindaan) 2022, Levi Keuntungan Luar Biasa (Pindaan) 2022, Akta Cukai Jualan (Pindaan) 2022, Akta Cukai Perkhidmatan (Pindaan) 2022 dan Akta Kumpulan Wang Disatukan (Perbelanjaan Masuk Akaun) 2022. – BERNAMA


Janin cukup sifat dalam tandas masjid di Kerteh

KEMAMAN: Janin yang cukup sifat bersama uri ditemukan seorang pekerja pembersihan dalam tandas wanita di Masjid Kampung Labohan, Kerteh, di sini, tengah hari ini.

Ketua Polis Daerah Kemaman, Supt. Hanyan Ramlan berkata, pihaknya menerima laporan mengenai penemuan janin yang dianggarkan berusia antara empat hingga lima bulan itu daripada ahli jawatankuasa masjid kira-kira jam 3 petang.

Beliau berkata, berdasarkan siasatan awal, kejadian dipercayai berlaku antara 12 tengah malam tadi hingga 12 tengah hari tadi.

“Pemeriksaan pada kamera litar tertutup (CCTV) masjid tidak menemui apa-apa petunjuk atau imej pelaku.

“Kita akan siasat dan buat pemantauan di klinik berhampiran untuk mengesan ibu yang mungkin keguguran. Kita juga minta ibu yang mungkin tak sedar perkara ini berlaku supaya datang memberi keterangan di balai polis berdekatan,” katanya ketika ditemui di lokasi kejadian.

Menurut Hanyan, janin tersebut telah dibawa ke Unit Forensik Hospital Kemaman di sini untuk tindakan lanjut dan kes akan disiasat di bawah Seksyen 318 Kanun Keseksaan kerana menyembunyikan kelahiran.

Justeru, beliau meminta orang ramai yang mempunyai sebarang maklumat berhubung kejadian itu supaya tampil segera membuat laporan di balai polis berhampiran.

Sementara itu saksi kejadian, Kariza Budin, 49, berkata, beliau menemukan janin tersebut di lantai tandas wanita kira-kira 12 tengah hari ketika ingin melakukan kerja pembersihan.

“Ketika saya masuk ke tandas tengok keadaan kotor dan berselerak dengan tong sampah terlingkup. Selepas diamati Saya nampak ada kantung dan dalam tu macam kepala.

“Memang terkejut, tetapi saya beranikan diri alihkan dahulu janin tu di satu sudut sebelum maklumkan pada ahli jawatankuasa masjid untuk lapor pada pihak yang berkenaan,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Majlis Raja-raja dimohon kembalikan prinsip kemanusiaan dalam syariah

KUALA LUMPUR: Sudah tiba masanya Majlis Raja-Raja mengembalikan semula peranan Mahkamah Syariah Tanah Melayu kepada status asalnya, bersumberkan prinsip Islam dari al-Quran.

Ini bermakna, bidang kuasa Mahkamah Syariah yang pada asalnya dikenali sebagai Mahkamah Kadi ini, perlu diperbetulkan semula kepada pelaksanaan undang-undang Islam tanpa hukuman penjara atau denda langsung.

Presiden Mahkamah Timbangtara (MATE), Tan Sri Profesor Dr (Munsyi) Muslim Yacob berkata, sebagai hakim yang sudah berkhidmat di mahkamah berkenaan selama 40 tahun, beliau melihat kepincangan berlaku dalam institusi kehakiman syariah negara ketika ini.

Katanya, sebuah jawatankuasa Islam khas di bawah Majlis Raja-Raja perlu diwujudkan bagi memperbetulkan semula peranan institusi kehakiman syariah.

“Sudah tiba masanya perlu mohon kepada Duli Yang Maha Mulia (Majlis Raja-Raja) untuk perbetulkan keadaan (mahkamah syariah) dan tubuhkan jawatankuasa Islam bagi menjaga ketataan Islam di dalam dan luar mahkamah termasuk penjara.

“Sepatutnya Mahkamah Syariah atau Jawatankuasa Syariah negeri, dengan perkenan Tuanku Sultan perlu buat satu perubahan mengenai pelaksanaan hukuman kepada pesalah syariah.

“Sebagai peguam, yang menjalankan tugas-tugas kehakiman, saya nampak ini satu kezaliman yang sangat dahsyat, tidak boleh dimaafkan.

“Kerajaan, pihak kementerian (merujuk Kementerian Dalam Negeri) mesti ambil tindakan membetulkan keadaan ini, kita tak boleh remeh-temehkan pengadilan Islam tapi nampaknya dipersendakan oleh pihak lain,” katanya yang merujuk kepada isu pemenjaraan Emilia Hanafi baru-baru ini.

Beliau berkata demikian ketika bersiaran langsung di Facebook Persatuan Pengguna Islam Malaysia (PPIM) dengan kerjasama MEDIA VARIASI bersama Ketua Aktivis PPIM, Datuk Nadzim Johan dan Emilia kendalian Pengarang MEDIA VARIASI, Wan Noor Hayati Wan Alias @ Tun Puteh Wanti sebagai moderator, pada 8 Julai 2022.

Peguam syarie pertama negara di Wilayah Persekutuan dan Selangor lantikan Jabatan Agama Islam Selangor pada 1972 itu, berkata sebaik-baik hukuman mengikut prinsip Islam berdasarkan al-Quran adalah penjara ditiadakan.

Beliau malah mencadangkan, Mahkamah Penghulu dan Mahkamah Kadi digabungkan supaya boleh menjaga prinsip Islam dan adat istiadat Melayu pada masa yang sama.

“Kembalikan sistem kehakiman Islam seperti macam mana bermula di Tanah Melayu. Sistem mahkamah kadi dan mahkamah penghulu kita jadikan satu mahkamah abadi.

“Mahkamah Syariah/kadi dia jaga hukum hakam Islam, Mahkamah Penghulu dia jaga adat istiadat Melayu. Jadi, kita gabungkan. Sekarang ni, mahkamah penghulu tidak ada, nama sahaja ada,” katanya.

Beliau turut memberi contoh, di Thailand, hakim Mahkamah Syariah di sana tidak bertindak bersendirian tetapi keputusan dibuat bersama hakim Mahkamah Sivil.

“Di Thailand, hakim Mahkamah Syariah duduk bersama hakim Mahkamah Sivil. Pembuat keputusan adalah hakim sivil, hakim syariah hanya beri nasihat kepada hakim sivil.

“Kerana, hakim syariah berpandukan Quran dan hadis. Kenapa pula nak penjarakan orang. Ini baru betul. Kita pun patut buat macam tu, tiada percanggahan,” katanya.

Mengulas lanjut, peguambela rakyat itu ketika ditanya daripada soalan penonton, adakah sesiapa pernah membangkitkan isu kepincangan mahkamah syariah ini ke depan, beliau menjawab tiada.

“Sepanjang yang saya tahu, tiada siapa pun yang membangkitkan perkara ini tentang kredibiliti mahkamah syariah ataupun hukum hakam yang kita lihat perbuatannya pincang.

“Pesalah jenayah syariah bukan pesalah biasa. Pesalah biasa dia dengan masyarakat. Kesalahan ini (syariah) dengan Allah Taala. Kenapa pula kita hantar ke penjara, bogelkan orang, dibiarkan berjemur panas.

“Allah tak pernah perintah seperti itu. Nabi tak pernah buat penjara, kenapa kita buat? Di Arab pun tak hukum orang macam itu. Kita (Malaysia) sahaja yang hukum,” katanya yang tidak mahu mahkamah syariah cenderung seperti ‘kanggaroo court’ yang bermaksud, mahkamah kacau-bilau tidak tentu hala.

Katanya, pihak yang terlibat dengan pemenjaraan yang disifatkannya tidak adil seperti hakim mahkamah syariah, pendakwa raya, penguatkuasa, pegawai penjara menteri, dan ahli parlimen dan Dewan Undangan Negeri yang membuat dasar akan menanggung perbuatan mereka kerana prinsip Islam melaksanakan hukuman secara adil, berperikemanusiaan dan wajar.

Author

Fhatihah Zakinan

View all posts

View all posts


Zaliha gesa SPR buat pendirian berhubung status PRU15 dan banjir

SEKIJANG: Calon PH Sekijang, Dr Zaliha Mustafa menggesa Suruhanjaya Pilihan Raya Malaysia (SPR) membuat pendirian berhubung status Pilihan Raya Umum ke-15 (PRU15) dan banjir yang akan berlaku.

Zaliha berkata, hujan berterusan sejak beberapa hari kebelakangan ini khususnya di Sekijang telah menimbulkan keresahan kepada penduduk setempat khususnya di kawasan rendah seperti Pogoh, Pemanis, Paya Besar dan beberapa kawasan lain.

Menurutnya, tinjauan beliau di kawasan-kawasan itu menunjukkan bahawa kemungkinan bencana banjir besar berlaku itu ada dan beliau juga dimaklum bahawa cuti kepada agensi-agensi penyelamat banjir akan mula dibekukan sejak 1 November ini.

“Hal ini juga menimbulkan rasa gusar saya tentang persediaan agensi-agensi kerajaan yang terlibat dengan persediaan banjir seperti Pejabat Daerah, JPAM, Jabatan Perparitan dan Saliran, Pejabat Kesihatan, JKM dan banyak lagi.

“Mereka juga pada masa yang sama telah disibukkan dengan persiapan berdepan dengan pilihan raya.

“Kita meminta supaya Suruhanjaya Pilihanraya Pusat (SPR) membuat pendirian tentang status pilihanraya ini jika benar berlaku banjir besar dalam tempoh kempen dan khususnya jika hal itu berlaku pada hari pembuangan undi iaitu pada 19hb November ini,” katanya dalam kenyataan pada Isnin.

Tambahnya, beliau yakin, bagi mereka khususnya penjawat-penjawat awam daripada agensi terlibat akan terbeban dengan tugasan kerja yang bertambah.

Katanya, mereka sepatutnya boleh memberikan tumpuan dan dapat melakukan pengagihan kerja yang efektif serta berkesan dalam kedua-dua situasi ini.

Author

Faridah Amiratul

View all posts

View all posts


Deraf penghakiman kes Najib bocor, Pejabat Ketua Pendaftar buat laporan polis

KUALA LUMPUR: Pihak Pejabat Ketua Pendaftar Mahkamah Persekutuan Malaysia (PKPMP) telah membuat laporan polis berkenaan deraf kerja penghakiman berhubung rayuan akhir Datuk Seri Najib Tun Razak, yang telah bocor kepada pihak media hari ini.

Dalam satu kenyataan lewat petang ini, pihak PKPMP merujuk kepada satu laporan yang disiarkan portal Malaysia Today hari ini bertajuk “Najib’s Razak SRC Appeal: The Judgement” yang  mengandungi deraf kerja yang belum dimuktamadkan serta dokumen bocor yang telah diubah suai.

“Penyiasatan dalaman telah dimulakan dan pejabat ini mengesahkan dokumen tersebut merupakan deraf kerja yang belum dimuktamadkan.

Penghakiman muktamad hanya disampaikan di mahkamah terbuka pada lebih kurang jam 4 petang pada tarikh yang sama,” menurut kenyataan itu.

Kenyataan itu juga memaklumkan perbuatan membocorkan deraf kerja merupakan suatu tindakan sengaja  untuk menjejaskan integriti pengoperasian mahkamah dan pentadbiran keadilan.

“Badan Kehakiman tidak akan diganggu-gugat oleh perbuatan-perbuatan yang menyalahi undang-undang dan menjejaskan integriti sistem kehakiman negara,” katanya.

Terdahulu, Mahkamah Persekutuan mengekalkan sabitan dan hukuman penjara 12 tahun serta denda RM210 juta atau penjara lima tahun sekiranya gagal membayar denda ke atas Najib kerana menyeleweng dana SRC International Sdn Bhd berjumlah RM42 juta. – BERNAMA


Fenomena air pasang besar diramal berlaku hingga Khamis

KUALA LUMPUR: Air pasang besar dijangka berlaku di beberapa kawasan bermula semalam hingga Khamis ini, menurut Agensi Pengurusan Bencana Negara (Nadma).

Nadma menerusi perkongsian di laman Facebook memaklumkan Pusat Hidrografi Nasional meramalkan kawasan terlibat adalah Kuala Muda, Kedah; Bagan Datuk, Perak; Pelabuhan Klang, Selangor serta Batu Pahat dan Pontian di Johor.

Menurut Nadma fenomena itu berpunca daripada pengaruh daya tarikan graviti ketika kedudukan bulan dan matahari sejajar, seterusnya berkemungkinan menyebabkan limpahan air di daratan serta banjir di lokaliti kawasan rendah pesisir pantai.

“Penduduk berhampiran pesisir pantai disaran lebih peka dan berwaspada semasa fenomena ini berlaku,” menurut perkongsian itu.

Maklumat lanjut dan jadual pasang surut edisi 2022 boleh didapati di laman web https://hydro.gov.my/ramalanpasangsurut. – BERNAMA


Empat lelaki ditahan termasuk pemilik rumah yang cuba diumpil suspek

KOTA BHARU: Susulan kematian seorang suspek yang cuba mengumpil tingkap sebuah rumah kejadian di Kampung Belukar, Tapang di sini, 20 Ogos lalu, empat lelaki termasuk pemilik rumah yang cuba diceroboh, ditahan reman selama tujuh hari bermula hari ini.

Menurut Ketua Polis Daerah Kota Bharu, Asisten Komisioner Mohd Rosdi Daud, penahanan empat lelaki berusia antara 30-an hingga 50-an itu untuk siasatan mengikut Seksyen 302 Kanun Keseksaan (KK).

Katanya, sebelum itu, suspek yang berusia 30-an cuba mengumpil tingkap sebuah rumah, jam 3 pagi 20 Ogos lalu.

“Susulan itu, pihak polis menerima laporan dari pemilik rumah jam 6.05 pagi hari yang sama, berkenaan kes pencerobohan oleh suspek.

“Mangsa memaklumkan, suspek cuba mengumpil tingkap rumahnya sebelum dia menghampiri, namun suspek melarikan diri. Walau bagaimanapun, suspek ditangkap oleh mangsa dengan bantuan penduduk kampung.

“Semasa tangkapan, suspek yang menggunakan sebilah pisau bertindak agresif dan berlaku pergelutan antara suspek dengan mangsa serta penduduk kampung. Namun, suspek berjaya ditangkap dan diserahkan kepada pihak polis untuk tindakan lanjut,” katanya menerusi satu kenyataan, hari ini.

Beliau berkata, suspek yang juga penganggur mengalami kecederaan di bahagian muka serta kepala dan dibawa ke Hospital Universiti Kebangsaan Malaysia (HUSM), Kubang Kerian untuk mendapatkan rawatan.

Menurutnya, hasil semakan polis, suspek mempunyai dua rekod berkaitan kesalahan jenayah dan dadah.

“Susulan itu, kes disiasat mengikut Seksyen 448 KK dan Seksyen 6 (1) Akta Bahan Kakisan Letupan dan Senjata bahaya 1958 yang memperuntukkan hukuman penjara sehingga dua tahun dan sebat, jika disabitkan dengan kesalahan.

“Bagi kesalahan mengikut Seksyen 448 KK,jika disabitkan dengan kesalahan boleh dikenakan hukuman penjara sehingga tiga tahun atau denda sehingga RM5,000 atau kedua-dua,” katanya.

Mohd Rosdi berkata, jam 9.43 malam kelmarin, pihak hospital mengesahkan suspek meninggal dunia ketika menerima rawatan.

“Susulan kematian suspek, polis menangkap empat lelaki termasuk pemilik sebuah rumah untuk membantu siasatan mengikut Seksyen 302 KK.

“Orang ramai dinasihatkan tidak membuat sebarang spekulasi berkaitan kejadian dan saksi diminta tampil membantu siasatan atau boleh menghubungi Pegawai Penyiasat kes Asisten Superintendan Wan Mahani Wan Mansor di talian 019-8336423 atau 09-7752200 atau mana-mana Balai Polis berhampiran,” katanya. – BuletinTV3

Author

Media Variasi

View all posts

View all posts


UNDIAN

Rejim zionis Israel melakukan jenayah kemanusiaan dengan membunuh ribuan penduduk Palestin di Gaza tanpa mengira anak kecil dan wanita. Apakah yang akan anda lakukan untuk membela nasib mereka?

 Sertai himpunan solidariti untuk Palestin
 Beri sumbangan kewangan
 Create awareness di socmed
 Doakan keselamatan mereka
 Boikot produk yang berkait/sokong Israel

View Results

Author

Admin-MV

View all posts

View all posts


Empat beradik maut kebakaran sembunyi dalam tandas cuba selamatkan diri

MUAR: Empat kanak-kanak yang maut dalam kebakaran di Kampung Sabak Awor, di sini malam tadi, dipercayai cuba menyelamatkan diri dengan bersembunyi di dalam bilik air di bahagian dapur rumah mereka.

Ketua Polis Daerah Muar ACP Raiz Mukhliz Azman Aziz berkata dalam kejadian 7.49 malam itu, Puteri Aisyah Tenko To, 8, Mohd Hakim, 6, Mustakim, 4, dan Fatihah Aisyah, 3, ditemukan maut di dalam tandas rumah itu.

Beliau berkata menurut jiran, mereka terdengar jeritan daripada kanak-kanak malang itu.

“Ada (dengar jeritan). (Kesemua mangsa) dipercayai masih sedar ketika kejadian berlaku dan cuba mengeluarkan diri dari rumah. Tindakan awal mereka ialah menyorok di dalam tandas.

“Ketika kita sampai, pintu belakang telah hangus sepenuhnya, kita tak dapat kenal pasti sama ada pintu berkunci atau tidak,” kata beliau kepada pemberita ketika ditemui di lokasi kejadian, awal pagi tadi.

Bagaimanapun, Raiz Mukhliz berkata, mengikut kenyataan awal daripada ibu mangsa yang merupakan warga tempatan, rumah itu tidak berkunci dan ketika kejadian, ibu bapa empat beradik itu tiada di rumah.

Beliau berkata bapa mereka yang merupakan warga Myanmar berusia 30 tahun sedang bekerja di sebuah restoran, manakala ibu mereka seorang wanita Orang Asli berusia 31 tahun berasal dari Selangor, keluar sebentar untuk membeli juadah berbuka puasa di kedai berhampiran.

“Kira-kira 10 minit kemudian, dia (ibu mangsa) dapat panggilan daripada jiran yang beritahu rumahnya terbakar, lalu dia bergegas pulang. Tetapi dia tidak berjaya masuk ke rumah akibat api yang begitu marak dan tidak selamat untuk dia masuk,” kata beliau.

Ketika ditanya mengenai punca kebakaran, Raiz Mukhliz berkata, dapatan awal menunjukkan kemungkinan berlaku litar pintas, dipercayai bermula dari dapur rumah berkenaan.

“Ibu kanak-kanak itu memaklumkan rumah mereka tidak mempunyai televisyen atau barangan elektrik lain, tetapi ada menyalakan beberapa lampu. Ketika pihak Jabatan Bomba dan Penyelamat Malaysia (JBPM) sampai, rumah berkenaan telah pun 60 hingga 70 peratus terbakar,” katanya.

Beliau berkata, selesai memadamkan kebakaran, JBPM menemukan mayat empat kanak-kanak itu di dalam tandas rumah terbabit dan dibawa ke Unit Forensik Hospital Pakar Sultanah Fatimah, di sini untuk bedah siasat. – BERNAMA


Mahkamah bebas Hasanah daripada tuduhan pecah amanah US$12.1 juta

KUALA LUMPUR: Mahkamah Tingggi di sini hari ini membebas dan melepaskan bekas Ketua Pengarah Bahagian Penyelidikan unit perisikan luar di Jabatan Perdana Menteri (JPM) Datuk Hasanah Abdul Hamid daripada pertuduhan melakukan pecah amanah wang berjumlah US$12.1 juta (RM50.4 juta) milik kerajaan Malaysia, empat tahun lepas.

Pesuruhjaya Kehakiman (JC) Roz Mawar Rozain membuat keputusan itu selepas membenarkan permohonan Hasanah supaya dibebaskan daripada pertuduhan tersebut setelah tidak dibantah oleh Timbalan Pendakwa Raya (TPR) Mohd Fairuz Johari.

“Memandangkan pihak pendakwaan tidak berhasrat untuk menjalankan kes tersebut, mahkamah ini membebas dan melepaskan Hasanah daripada pertuduhan mengikut Seksyen 409 Kanun Keseksaan.

“Tidak adil membiarkannya berdepan dengan pertuduhan itu begitu sahaja selama setahun dan itu bukan suatu keadilan,” kata JC Roz Mawar.

Terdahulu, peguam pemohon Datuk Suhaimi Ibrahim berhujah bahawa pada tahun lepas, Hakim Mahkamah Tinggi Datuk Ahmad Shahrir Mohd Salleh, telah melepas tanpa membebaskan (DNAA) anak guamnya, bagaimanapun, sehingga kini pihak pendakwaan tidak dapat meneruskan sebarang kes terhadap Hasanah.

“Mereka tidak dapat meneruskan lagi kerana perkara utama tidak ada lagi. Seterusnya, isu lain ialah, mereka tidak lagi mempunyai bukti utama yang terlibat dalam pertuduhan itu. Perkara subjek tidak ada lagi. Tidak salah jika pemohon dalam kes ini mengatakan bahawa kes pendakwaan tidak lagi wujud,” kata Suhaimi.

Pada 12 April 2021, Ahmad Shahrir memberikan perintah DNAA kepada Hasanah selepas TPR Muhammad Iskandar Ahmad memaklumkan kepada mahkamah bahawa pihak pendakwaan tidak akan meneruskan kes terhadap Hasanah.

Hakim memutuskan bahawa TPR menyatakan bahawa Hasanah akan dihadapkan semula dengan pertuduhan di masa akan datang setelah terdapat perkembangan baharu.

Ahmad Shahrir juga berkata apabila TPR menjalankan kuasa-kuasanya di bawah Seksyen 254(1) Kanun Prosedur Jenayah untuk tidak meneruskan pendakwaan terhadap tertuduh, adalah menjadi kewajipan mahkamah berdasarkan Seksyen 254(3) kanun sama, untuk mempertimbangkan sama ada tertuduh sepatutnya diberi perintah pelepasan tanpa pembebasan atau perintah pelepasan dan pembebasan

Perbicaraan bermula pada 6 Okt 2020, dengan 10 saksi pendakwaan memberi keterangan dalam kes itu.

Pada 25 Okt 2018, Hasanah, 65, mengaku tidak bersalah atas pertuduhan sebagai seorang penjawat awam iaitu Ketua Pengarah Penyelidikan Jabatan Perdana Menteri, melakukan pecah amanah wang berjumlah US$12.1 juta (RM50.4 juta) milik kerajaan Malaysia.

Beliau didakwa melakukan perbuatan itu di pejabat Ketua Pengarah, Bahagian Penyelidikan, JPM, di Putrajaya, antara 30 April hingga 9 Mei 2018.

Pertuduhan mengikut Seksyen 409 Kanun Keseksaan yang memperuntukkan hukuman penjara maksimum 20 tahun dan sebatan serta denda jika sabit kesalahan. – BERNAMA


Bersatu nafi lebih 600 ahli keluar parti, sertai UMNO

CYBERJAYA: Parti Pribumi Bersatu Malaysia (Bersatu) menafikan dakwaan lebih 600 ahli Bersatu Dungun Rantau Abang menyertai UMNO.

Apatah lagi, Setiausaha Bersatu Bahagian Dungun, Ahmad Tarmizi Ghazali berkata, jumlah keahlian di cawangan-cawangan yang disebut sebelum ini tidak mencecah 300 orang.

“Jumlah keahlian di cawangan Balai Besar adalah seramai 145 orang, manakala cawangan Taman Permin Indah berjumlah 84.

“Kami ingin menegaskan bahawa cawangan-cawangan berkenaan dan ahli-ahlinya masih setia kepada parti dan masih lagi kekal bersama,” katanya dalam satu kenyataan.

Terdahulu, media tempatan melaporkan bahawa, bekas Pengerusi Penyelaras Bersatu Dewan Undangan Negeri (DUN) Rantau Abang, Anwar Rosli berkata bahawa, seramai 600 ahli Bersatu yang keluar parti dan menyertai UMNO membuat keputusan sendiri tanpa campur tangan mana-mana pihak.

Anwar berkata, keputusan itu diambil kerana kecewa dengan pimpinan tertinggi parti DUN berkenaan yang seolah-olah melakukan pengabaian sejak dua tahun lalu.

“Kami berasa terpinggir dan tidak diberi sebarang bantuan. Ahli kami yang susah dan memerlukan bantuan, namun Barisan Nasional (BN) yang datang membantu kami,” katanya.

Perkara itu dimaklumkan ketika majlis penyerahan borang keahlian UMNO di Markas BN dekat Dungun, Terengganu pada Sabtu lalu.

Mengulas lanjut, Ahmad Tarmizi berkata, kehadiran beberapa individu pada majlis berkenaan bukan dalam kalangan ahli-ahli Bersatu Bersatu Bahagian Dungun.

Sebaliknya, katanya, siasatan mendapati bahawa mereka yang hadir terdiri daripada ahli-ahli parti komponen Pakatan Harapan (PH).

“Selain itu, Ketua Cawangan Bersatu Balai Besar bukan bernama Jalaluddin Mod Zin, tetapi ketuanya adalah Datuk Rosli Mat Hassan sebagaimana di dalam RoS (Jabatan Pendaftaran Pertubuhan) sebelum ini.

“Gambar yang tersebar menyatakan Ketua Cawangan Bersatu Gong Pasir, Saidi Abu Bakar yang menyarung baju BN juga tidak benar kerana Ketua Cawangan tersebut merupakan individu lain,” ujarnya.

Pada masa sama, Ahmad Tarmizi menyifatkan kenyataan Anwar bahawa bantuan tidak diterima oleh pihak mereka sebagai tidak berasas.

Beliau berkata, Bersatu Bahagian Dungun sudah pun membuat agihan bantuan secara terus kepada ahli-ahli cawangan berkenaan ketika pandemik Covid-19, dengan menghantar bakul makanan yang disediakan oleh kerajaan ketika itu.

Katanya, bantuan baik pulih rumah juga sudah diusahakan oleh Bersatu Bahagian Dungun dengan kerjasama agensi kerajaan.

“Beberapa cawangan Bersatu di peringkat DUN Rantau Abang, termasuk cawangan Balai Besar, Gong Pasir dan Rantau Abang tidak membuat persidangan peringkat cawangan selama dua tahun berturut-turut.

“Mengikut perlembagaan parti, mana-mana cawangan yang tidak bersidang akan diambil alih oleh Jawatankuasa Bahagian dan akan melantik semula Jawatankuasa Cawangan berkenaan sebagai Jawatankuasa Penaja,” tambahnya.

Author

Fazleen Safina Abd Jamil

View all posts

View all posts


Pejuang umum keluar GTA, tumpu kukuhkan parti – Mukhriz

KUALA LUMPUR: Parti Pejuang Tanah Air (Pejuang) mengambil keputusan untuk berundur daripada Gerakan Tanah Air (GTA) bagi memberi tumpuan kepada usaha pengukuhan parti itu sebelum memberi nilai tambah kepada mana-mana gabungan, kata Presidennya, Datuk Seri Mukhriz Mahathir.

Beliau berkata, keputusan itu dibuat setelah mengambil kira pandangan para perwakilan dalam Perhimpunan Agung Pejuang kali kedua hari ini, ekoran kekalahan teruk parti itu dalam Pilihan Raya Umum ke-15 (PRU15) yang lalu.

“Sebenarnya pada 6 Disember tahun lalu pada mesyuarat Majlis Tertinggi GTA yang mana saya turut hadir sebagai timbalan pengerusi, saya dah maklumkan ketika itu bahawa sentimen dalam kalangan ahli-ahli Pejuang ini supaya Pejuang berundur daripada GTA.

“Walaupun begitu, saya ada sedikit ‘caveat’ bahawa saya nak nanti dulu keputusan rasmi daripada Perhimpunan Agung yang telah kita selesaikan hari ini,” katanya dalam sidang media di sini hari ini.

Pada PRU15, parti Pejuang yang ditubuhkan bekas Perdana Menteri Tun Dr Mahathir Mohamad gagal memenangi sebarang kerusi Parlimen yang ditandingi.

Bagaimanapun, Mukhriz berkata, Pejuang mengambil pendirian untuk kekal terbuka bagi mengadakan sebarang rundingan dengan mana-mana gabungan politik sedia ada bagi mendepani Pilihan Raya Negeri (PRN) yang dijangka berlangsung, tahun ini.

“Satu jawatankuasa khas akan ditubuh Majlis Eksekutif Pusat Pejuang untuk menilai segala opsyen yang ada… buat masa ini rundingan belum lagi dibuat, berbincang pun secara tidak rasmi.

“Tetapi dalam masa terdekat ini kita akan bertemu dengan pemimpin-pemimpin daripada gabungan-gabungan yang sedia ada ini untuk kita terokai kemungkinan kerjasama yang boleh kita pupuk dengan mereka sekiranya boleh,” katanya.

Mengulas mengenai strategi PRN yang akan datang bekas Ahli Parlimen Jerlun itu berkata, Pejuang akan mengetengahkan calon yang telah dikenali dan disenangi oleh masyarakat setempat selain akan meneliti semula negeri-negeri yang akan ditandingi nanti. – BERNAMA


Safawi Rasid kekal di JDT

PEMAIN kebangsaan, Muhammad Safawi Rasid telah mengesahkan status beliau bersama Kelab Bolasepak Johor Darul Ta’zim (JDT) sekali gus menyangkal khabar angin yang mendakwa beliau akan bersama sebuah kelab di pantai timur.

“Ya sebenarnya selepas ini saya akan terus kekal di JDT. Saya stay di JDT dan ia muktamad,” katanya selepas di temubual selepas tamat aksi Harimau Malaya bertemu Kepulauan Solomon di Stadium Sultan Mizan Zainal Abidin malam semalam.

Ramai peminat bola sepak tempatan teruja untuk melihat semula aksi lincah Safawi dan terus mendapat tempat serta minit permainan dalam saingan Liga Malaysia selepas tempoh pinjaman bersama Ratchaburi FC yang bersaing dalam Liga 1 Thailand tamat pada Mei lalu.

Pemain berusia 26 tahun itu memaklumkan beliau telah menjalani latihan selama sebulan bersama pasukan Harimau Selatan untuk memastikan beliau berada pada tahap prestasi terbaik.

Author

Muhammad Nor Fadzly Mahat

View all posts

View all posts


JDT tiada tandingan, Selangor tewaskan KDA FC

KUALA LUMPUR: Johor Darul Ta’zim (JDT) ternyata tiada tandingan, apabila menundukkan Sri Pahang FC 2-0 sekali gus memadam rekod tanpa kalah pasukan itu pada aksi Liga Super di Stadium Sultan Ibrahim malam tadi.

Kemenangan kali ke-12 berturut-turut oleh pasukan kendalian Solari Esteban Andres itu, menguatkan lagi cengkaman Harimau Selatan sebagai pendahulu liga.

Kedua-dua pasukan bermula cemerlang apabila melancarkan serangan bertali arus sebelum gawang skuad Tok Gajah dibolosi pemain sensasi Bergson Gustavo Silveira Da Silva, pada minit kecederaan babak pertama perlawanan.

Sebaik babak kedua bemula, JDT terus menguasai perlawanan apabila Sri Pahang FC terus dihukum apabila benteng mereka sekali lagi runtuh pada minit ke-74, menerusi hantaran Arif Aiman Mohd Hanapi yang disudahi dengan rembatan Fernando Martin Forestieri dari luar kotak penalti.

Jaringan itu menyaksikan keputusan kekal 2-0 sehingga tiupan wisel penamat.

Sementara itu, dalam aksi penuh dramatik di Stadium Majlis Bandaraya Petaling Jaya (MBPJ) menyaksikan, Selangor menewaskan Kedah Darul Aman FC (KDA FC) 3-2.

Pasukan pelawat kendalian Nafuzi Zain, tidak menunggu lama untuk meledak jaringan gol pembukaan menerusi pemain import Amirbek Juraboev dari Tajikistan pada minit keenam perlawanan, menerusi sepakan penjuru Manuel Hidalgo, namun Skuad Gergasi Merah kembali bangkit apabila Ayron del Valle tenang menyamakan kedudukan pada minit ke-23.

Kedua-dua pasukan kembali memperkemaskan corak permainan, namun penyerang import  KDA FC William Lira berjaya meledak gol enam minit kemudian, selepas mengatasi benteng pemain pertahanan Yazan Al-Arab dan Sharul Nazeem.

Enggan tewas di laman sendiri, pemain sayap sensasi Selangor Mohamad Faisal Abdul Halim bijak mengambil peluang menambah gol kedua pasukan dalam keadaan kucar kacir di hadapan gawang pada minit ke-40.

Bersambung babak kedua perlawanan, pemain Selangor garang melakukan beberapa percubaan berani sekali gus menyaksikan Noor Al-Rawabdeh muncul wira, apabila menoktahkan kemenangan pada minit ke-78, yang dimanfaatkan selepas pasukan pelawat bermain dengan 10 pemain setelah pertahanan Kamil Akmal Abd Halim dilayangkan kad merah.

Sementara itu, skuad Penyu berjaya mengutip tiga mata penuh selepas menang tipis 1-0 ke atas Penang FC pada aksi Liga Super di Stadium Sultan Mizan Zainal Abidin (SSMZA),menerusi gol milik Engku Nur Shakir Engku Yaacob yang menerima umpanan cantik Sony Norde pada minit ke-75.

Sementara itu, aksi di Stadium Bola Sepak Kuala Lumpur menyaksikan Kuala Lumpur City FC  terpaksa akur apabila keputusan seri 1-1 bersama Kuching City. – BERNAMA


Budimas rai sambutan Hari Deepavali bersama 109 kanak-kanak

KUALA LUMPUR: Seramai 109 kanak-kanak dari empat rumah kebajikan meraikan sambutan Hari Deepavali di bawah Yayasan Kebajikan Budimas (Budimas) pada Selasa malam di Pusat Komuniti Bukit Damansara.

Sekitar 210 tetamu majlis tersebut termasuk kanak-kanak dan penjaga mereka dari Pusat Jagaan Kanak-Kanak Sri Bala Illam; Persatuan Rumah Kebajikan RITA; Pertubuhan Kebajikan Kesayangan MAHA dan Pusat Jagaan Kebajikan Kanak-Kanak Budimas Orion.

Ketua Pegawai Eksekutif Budimas, Anne Rajasaikaran berkata dalam ucapannya pada majlis itu bahawa pihaknya sentiasa meraikan empat perayaan utama setiap tahun untuk kanak-kanak dari rumah kebajikan.

Menurutnya, Budimas percaya bahawa tiada sesiapa pun harus dihalang daripada penjagaan dan kasih sayang tidak kira dalam apa jua keadaan yang mereka sedang atau pernah hadapi.

“Sementara kami berusaha untuk mencapai misi kami untuk menyediakan peluang sama rata kepada kanak-kanak kurang bernasib baik, kami juga memastikan kanak-kanak ini dapat merasai perayaan seperti yang lain.

“Tahun ini, kami teruja untuk menganjurkan sambutan Deepavali selepas dua tahun wabak COVID-19 melanda Malaysia,” kata Anne.

Majlis tersebut dirasmikan dengan gimik nyalaan lampu minyak ‘Agal Vilakku’, oleh Anne dan pemegang amanah Budimas iaitu Tunku Datuk Yaacob Khyra, Tunku Yahaya Tun Tan Sri Abdullah dan Datin Seri Maneesah.

Majlis dimeriahkan lagi dengan pertandingan hiasan lampu minyak di antara kanak-kanak rumah kebajikan serta hidangan makanan tradisi India tempatan seperti nasi briyani pulao, ayam chenttinadu varuval dan kambing mysore rajah.

Semangat Deepavali semakin dirasai apabila setiap kanak-kanak menerima ‘duit raya Deepavali’ daripada pemegang amanah Budimas serta beg cenderahati.

Untuk rekod, setakat ini Budimas menampung 43 rumah kebajikan di Semenanjung Malaysia di samping membina dan mengendalikan sembilan perpustakaan di kawasan pedalaman perkampungan Orang Asli di Negeri Sembilan dan Selangor melalui Tabung Amal Pendidikan Budimas (BECF).

Selain itu, Budimas juga menyediakan sarapan pagi kepada kanak-kanak kurang bernasib baik di 171 sekolah di seluruh Malaysia melalui Tabung Amal Makanan Budimas (BFCF).

Author

Faridah Amiratul

View all posts

View all posts


Lubuk hasil laut di TikTok gamit pelanggan di Lembah Klang

SEKINCHAN: Bekalan lauk-pauk mentah di dalam peti ais semakin susut, namun kaki terasa begitu berat hendak ke pasar bagi menambah stok, lebih-lebih lagi mengenangkan kesesakan di jalan raya dan di premis itu sendiri.

Tidak perlu resah. Layari sahaja akaun ‘Hasil Laut Saudagar’ di platform TikTok dan makanan laut yang anda ingin akan tiba di rumah dalam tempoh 24 jam selepas tempahan dan bayaran dibuat.

Dihoskan oleh ‘Bang Amat’, akaun yang baru mencecah usia tiga bulan itu semakin popular dalam kalangan pengguna di sekitar Lembah Klang dengan kira-kira 22,800 pengikut, menjual pelbagai makanan laut, sama ada segar atau sejuk beku.

Berpenampilan ceria dengan but kuning dan apron merah dihiasi bunga-bunga kecil, Bang Amat bukan sekadar menjual hasil laut tetapi turut bercerita tentang spesies ikan dan hidupan laut yang lain.

“Tujuan saya pada awalnya untuk memudahkan orang ramai mendapatkan hasil laut tanpa perlu bersusah payah ke pasar,” kongsi Bang Amat, atau nama sebenarnya Abdul Faris Mohd Bakri kepada Bernama.

Tambahnya,  beliau juga tidak menjangka usaha itu mendapat sambutan memberangsangkan hanya dalam masa singkat sejak beroperasi pada Mac lepas.

PULANGAN MEMUASKAN

Bercerita lanjut, usahawan berusia 30 tahun itu memberitahu sebelum menjadi “TikToker” hasil laut, beliau melakukan pelbagai kerja termasuk bersawah.

“Kiranya saya ambil risiko (meneroka bidang yang belum pernah diceburi). Pada masa sama saya tengok aktiviti jual beli begitu popular di platform TikTok dan seseorang boleh berjaya jika kena caranya.

“Dari situlah tercetus idea untuk cuba menjual ikan menerusi TikTok  kerana saya tahu nak ke pasar basah memang renyah, kena harungi kesesakan trafik dan kemudian cari ‘parking’ dan macam-macam lagi,” kata anak jati Sekinchan, Selangor itu.

Kongsinya lagi, beliau bersiaran langsung di TikTok sebanyak dua kali sehari, iaitu dari 10.30 pagi hingga 12.30 tengah hari dan 2.30 hingga 4.30 petang setiap hari, kecuali Sabtu.

“Ikan yang dijual termasuk siakap, jenahak, kerapu dan tongkol yang siap disiang. Bagi membuat pesanan, pelanggan boleh gunakan fungsi ‘beg kuning’, tetapi, disebabkan fungsi beg kuning agak terhad kami cuma menawarkan hasil laut sejuk beku dalam bentuk kombo.

“Selalunya kami akan campur dengan sotong dan ketam untuk dijadikan kombo yang dijual pada harga RM99 hingga RM199,” katanya, menambah bekalan diperoleh daripada sebuah syarikat pemborong ikan yang turut menyewakan beliau tapak untuk bersiaran di TikTok.

Menurutnya, sebaik menerima tempahan dan bayaran dibuat secara dalam talian, hasil laut terbabit akan diproses pada hari yang sama untuk dihantar ke rumah pelanggan menggunakan perkhidmatan kurier sejuk beku.

“Pelanggan juga boleh memilih untuk mengambil sendiri ikan yang dipesan di lokasi tertentu di Sekinchan,” katanya, menambah caj RM30 dikenakan bagi penghantaran terus ke rumah.

Abdul Faris yang tidak mahu mendedahkan pendapatan yang diraih, berkata lazimnya beliau berjaya menjual antara 100 dan 150 kilogram hasil laut setiap kali bersiaran langsung.

“Antara produk yang paling laris dalam kalangan pelanggan saya ialah produk kombo sejuk beku kerana menurut mereka, produk yang saya jual lebih murah berbanding di pasaran,” kata bapa kepada dua anak, masing-masing berusia empat bulan dan tiga tahun.

LUBUK REZEKI

Selepas hampir tiga bulan menjual hasil laut, Abdul Faris berpendapat bidang itu boleh menjadi “lubuk rezeki” buat  mereka yang berminat.

“Saya melihat industri perikanan ini boleh menjana hasil yang lumayan, cuma tidak ramai yang menyedarinya kerana mungkin kurang pendedahan tentang industri ini.

“Seseorang itu hanya perlu kreatif dan melakukan sesuatu ‘di luar kotak’ untuk menyedarkan kepada masyarakat bahawa industri perikanan ini sebenarnya lubuk rezeki untuk mereka.

“Sektor perikanan bukan hanya menjadi nelayan dan menangkap ikan semata-mata, tetapi penjualan hasil tangkapan dengan cara kreatif juga mampu menjana pendapatan,” katanya, menambah seseorang itu juga boleh memperluas perniagaan dengan meneroka subbidang berkaitan seperti membuka restoran makanan laut atau inap desa di kelong.

Menurutnya, beliau agak bertuah kerana menetap di Sekinchan yang bukan sahaja terkenal dengan hasil laut segar tetapi juga merupakan antara kawasan pengeluaran padi.

“Ramai pelancong datang untuk bergambar di sawah padi, jalan-jalan cari makan dan melawat pesisiran pantai. Selain itu, Sekinchan juga ada muzium padi yang memaparkan segala aspek tentang penanaman padi dan penghasilan beras,” ujarnya.

MANFAATKAN KUASA MEDIA SOSIAL

Sementara itu, beliau berkata anak muda perlu membuang rasa malu untuk menceburi bidang-bidang yang dikatakan “kotor”dan “berbahaya”.

“Contohnya sektor perikanan ini. Ramai yang tidak berminat kerana stigma pekerjaan ini. Apabila disebut perikanan, orang cuma ingat nelayan dan pekerjaan itu dianggap bahaya serta tidak menjana pendapatan lumayan.

“Walhal bidang ini luas. Jadi kita, khususnya golongan muda, perlu ubah tetapan minda seperti ini,” tegas beliau.

Abdul Firdaus juga mengalu-alukan anak muda menuruti langkahnya menjual hasil laut menerusi media sosial.

“Kuasa media sosial ini sangat hebat. Macam saya, baru sahaja wujudkan akaun Tik Tok, sudah ada lebih 20,000  ‘followers’ dan ramai yang menyokong hasil jualan saya.

“Jadi, saya percaya dengan kreativiti dan inovasi daripada penggiat industri perikanan dan agensi-agensi kerajaan, lebih ramai golongan muda yang akan tertarik untuk menceburi  sektor ini,” katanya. – BERNAMA


Mandi lumpur ‘volcano’ di Pulau Tiga, Sabah!

PENGALAMAN berendam dalam lumpur gunung berapi di Pulau Tiga yang terletak 17 kilometer di utara Kuala Penyu, Sabah, adalah satu hal yang menakjubkan!

Mungkin ada yang beranggapan aktiviti berlumpur itu sama sahaja seperti berlumpur di parit sawah, namun sangkaan itu meleset dek kerana keseronokan berlumpur gunung berapi di Pulau Tiga ini lebih bermakna.

Taman Pulau Tiga

Untuk pengetahuan, Pulau Tiga adalah sebahagian dari tiga pulau yang terdiri dalam Taman Pulau Tiga.

Tiga pulau yang ada dalam Taman Pulau Tiga itu ialah Pulau Tiga, Pulau Kalampunian Besar dan Pulau Kalampunian Damit (Pulau Ular).

Pulau Tiga turut dikenali sebagai ‘Survivor Island’ kerana pada tahun 2000, pulau ini menjadi lokasi penggambaran bagi siri televisyen Amerika Syarikat, ‘Survivor’ yang menempatkan sekumpulan peserta untuk bertahan hidup demi merebut hadiah bernilai $1 juta USD.

Untuk menjejakkan kaki ke Pulau Tiga, pengunjung perlu menaiki speedboat dari jeti Kuala Penyu dan perjalanan mengambil masa sekitar 30 minit.

Setibanya di Pulau Tiga, pengunjung pasti terpegun dengan alam semula jadinya yang persis ‘lukisan hidup’.

Mud Volcano

Suka untuk penulis katakan, pulau ini mempunyai tarikan tersendiri kerana ia bukan sahaja menawarkan keindahan alam yang menenangkan, malah turut mempunyai sebuah kawasan yang menjanjikan kesegaran dan keseronokan tidak ternilai iaitu dikenali ‘Mud Volcano’.

Sebagai ringkasan, difahamkan Taman Pulau Tiga ini terbentuk tahun 1897 iaitu ketika terjadi gempa bumi di Mindanao, Filipina, dengan letusan gunung berapi yang disebabkan. Mindanao terletak berdekatan dengan Borneo, oleh kerana itu, Pulau Tiga mempunyai sepasang gunung berapi lumpur aktif di bahagian tertinggi pulau.

Untuk menuju ke kawasan lumpur gunung berapi ini, pengunjung perlu berjalan kaki melalui trail disediakan dalam sekitar 20 minit.

Mungkin pada awalnya, pengunjung akan berasa geli untuk memasuki kawasan berlumpur itu lebih-lebih lagi jika tiada pengalaman bermain lumpur, tapi semua itu akan hilang sekelip mata apabila pengunjung merasai sendiri kesegaran berendam dalam kolam lumpur gunung berapi itu.

Meskipun pada nama disebut lumpur ‘gunung berapi’, namun ia tidaklah sehangat yang dibayangkan sebaliknya pengunjung akan sentiasa berasa sejuk diliputi lumpur-lumpur berkenaan.

Lebih menarik lagi, amat sukar untuk berjalan dalam kolam lumpur ini namun dengan mudah pengunjung boleh terapung sendiri saat terbaring di kawasan tersebut.

Manfaat untuk kulit

Meskipun tiada kajian yang mengatakan lumpur gunung berapi itu dapat memberi manfaat kepada kulit, namun ianya seakan benar-benar berlaku.

Ramai yang berpendapat bahawa dengan mandi lumpur gunung berapi dapat merawat penyakit kulit khususnya buat mereka yang mempunyai kulit sensitif.

Malah, berdasarkan pengalaman penulis turut mengakui bahawa usai berlumpur di Pulau Tiga, kulit menjadi lebih lembut dan mulus bak bayi yang baru dilahirkan dan terasa di wajah makin berseri.

Maka tidak hairanlah jika dilihat ramai pelancong dari China, Jepun dan Korea seringkali datang bercuti di Sabah kerana mahu menuju ke Pulau Tiga demi mencantikkan kulit mereka persis ‘Sumandak’ Sabah.

Pengalaman luar biasa!

Suka untuk penulis katakan jika anda berpeluang menuju di sekitar Kuala Penyu di Sabah, luangkan sedikit waktu untuk menuju ke Pulau Tiga kerana pengalaman bermain lumpur gunung berapi di pulau itu amat bernilai dan pasti akan diingati anda sehingga tua.

Author

Diyana Rahip

View all posts

View all posts


Bank tidak selamat kerana sistem pemusatan?

KUALA LUMPUR: Isu duit lesap daripada sistem perbankan menimbulkan kebimbangan awam setelah banyak laporan awam diterima.

Baru-baru ini rakyat dikejutkan dengan dakwaan pakar perubatan, Dr Rafidah Abdullah yang mendakwa duitnya lesap RM13,000 dalam 30 minit setelah akaun CIMB miliknya digodam.

Pengasas Agenda Rakyat Malaysia, Datuk Dr Mohd Ramalan Yunus, berkata pihaknya sudah menjangkakan lama bahawa perkara ini akan berulang lagi.

Beliau sebelum ini menjadi wakil kepada 1,000 pemegang akaun bank CIMB yang mendakwa duit mereka lesap dari akaun mereka.

“Kerana isu ini, BigBoys mencadangkan agar sistem bank menggunakan sistem pengagihan (decentralized) maksudnya bukan sistem seperti sekarang pemusatan (centralized) yang amat mudah untuk digodam.

“Bank tidak selamat kerana sistem pemusatan hanya ada satu perisai di mana ia tidak selamat, semua data diletakkan setempat, selalu dimanipulasi, diubah suai dan mudah dieksploitasi.

“Berbeza dengan sistem pengagihan, ia menggunakan teknologi Blockchain di mana penggodam tidak mampu tembusi sehingga sejuta perisai.

“Sebab itu teknologi Blockchain lebih telus, lebih selamat, saya dah cakap lama kena beralih kepada wang digital tetapi bank masih lagi menggunakan sistem lapuk,” katanya.

Pada Februari lalu, CIMB mendakwa kesilapan pemprosesan oleh perkhidmatan pengiriman wang menyebabkan pemindahan dana yang dibuat kepada pelanggan dikreditkan secara berganda.

Ini menyebabkan dana akaun bank itu terjejas untuk mendapatkan semula jumlah pendua hingga akaun dibekukan.

Bagaimanapun, pada 28 Februari, 12 pemegang akaun yang terjejas memfailkan saman terhadap bank atas kesilapan itu kerana mereka beranggapan ia adalah kesalahan bank, bukan pelanggan.

Dalam kenyataan pembelaan, CIMB berkata, ia tidak melanggar sebarang kontrak dengan pemegang akaunnya kerana mereka bebas untuk mendebit atau menahan mana-mana akaun mengikut kehendak mereka kerana ia adalah sebahagian daripada terma dan syarat yang dipersetujui oleh pelanggan.

Author

Fhatihah Zakinan

View all posts

View all posts


Jurulatih berbasikal terkait kes gangguan seksual letak jawatan – Yeoh

SHAH ALAM: Jurulatih yang dikaitkan dengan kes gangguan seksual membabitkan seorang pelumba wanita negara bagi acara berbasikal bukit (MTB) telah meletak jawatan, kata Menteri Belia dan Sukan, Hannah Yeoh.

Beliau berkata, bagaimanapun siasatan terhadap insiden gangguan seksual itu akan terus dilaksanakan memandangkan insiden itu sudah menjadi kes di bawah Kanun Keseksaan.

“Gangguan seksual ini wujud dalam Penal Code (Kanun Keseksaan) dan laporan polis telah dilakukan, namun kita kena pastikan setiap aduan disiasat dengan adil. Kalau ada tuduhan yang tidak benar, perlu pastikan ada keadilan kepada orang yang dituduh.

“Oleh itu biar siasatan berlaku dahulu, lepas polis dan pegawai pelindung daripada Majlis Sukan Negara (MSN) habiskan siasatan, baru kita akan komen lebih lanjut… untuk keadilan semua pihak,” katanya kepada pemberita selepas melancarkan kempen pengumpulan dana bagi menghantar pasukan footgolf kebangsaan ke Piala Dunia Footgolf di Orlando, Florida, Amerika Syarikat hari ini.

Semalam, Presiden Persekutuan Kebangsaan Berbasikal Malaysia (PKBM), Datuk Abu Samah Abd Wahab dilaporkan mengesahkan telah menerima laporan berhubung kes gangguan seksual membabitkan seorang pelumba wanita negara bagi acara MTB.

Atlet wanita berusia 20-an itu yang membuat laporan polis dua hari lepas, mendakwa mengalami gangguan seksual daripada jurulatihnya sendiri, semasa menjalani latihan bersama pasukan.

Yeoh berkata susulan itu, kementeriannya juga telah mengaktifkan pegawai pelindung dalam MSN selaras dengan Kod Sukan Selamat dan akan memantau siasatan kes itu terutama di peringkat MSN bagi memastikan tindakan dilakukan dengan cepat.

Menurut Yeoh, beliau mahu kes berkenaan dijadikan contoh bagaimana ia dikendalikan menurut prosedur operasi standard (SOP) berdasarkan Kod Sukan Selamat yang baru sahaja dilancarkan.

Dalam pada itu, beliau turut memberi amaran kementeriannya akan mengambil tindakan tegas terhadap sesiapa sahaja yang terlibat sekiranya ada lagi aduan berhubung gangguan seksual.

“Saya tidak kira kalau pesalah itu adalah atlet nombor satu negara. Kalau ada kes seperti ini dan anda telah mewujudkan satu persekitaran yang tidak selamat, tindakan tegas akan diambil oleh KBS (Kementerian Belia dan Sukan),” katanya.

Mengulas mengenai persiapan atlet lain susulan kejadian itu, beliau berkata MSN akan memastikan seorang pegawai wanita dilantik bagi memastikan persiapan dan latihan pasukan berbasikal tidak terganggu. – BERNAMA


Kerajaan boleh bertukar meskipun terikat Akta Lompat Parti

CYBERJAYA: Kerajaan pusat mungkin bertukar tangan jika Perikatan Nasional (PN) memenangi semua Pilihan Raya Negeri (PRN), meskipun terikat dengan Akta Lompat Parti.

Timbalan Presiden Parti Pribumi Bersatu Malaysia (Bersatu), Datuk Seri Ahmad Faizal Azumu berkata, ini disebabkan ada proses undang-undang yang membolehkannya berlaku.

“Begitu juga dengan kerajaan negeri lain, ada proses perundangan mengikut perlembagaan yang boleh dibuat,” katanya seperti dilapor Sinar Harian.

Pengerusi PN Negeri Sembilan itu turut menyatakan keyakinan potensi gabungan terbabit untuk menang di Negeri Sembilan amat tinggi, malah mampu memberi saingan sengit kepada pihak lawan.

Menurutnya, sokongan diterima bukan saja daripada pengundi Melayu namun sokongan kaum Cina dan India juga amat memberangsangkan.

“Ia agak berbeza daripada kajian sikap yang kita lakukan pada Pilihan Raya Umum ke-15 (PRU15) lalu di Negeri Sembilan, yang mana kali ini kita mendapati orang ramai semakin selesa dan bagi ruang kepada PN.

“Reaksi positif dan perkembangan inilah membuatkan jentera kami bersemangat kali ini,” katanya.

Malah katanya, jika peratusan keluar mengundi tinggi, potensi untuk PN menubuhkan kerajaan juga cerah.

Sementara itu, berkenaan dakwaan yang wujud elemen ‘jual kerusi’ dalam pemilihan calon PN di Negeri Sembilan, beliau berkata, sekiranya benar ia berlaku, gabungan itu tidak akan berkempen dalam keadaan ala kadar seperti sekarang.

“Kalau saya boleh jual kerusi, kita tiada masalah duit, tiada masalah nak berkempen dan sebagainya.

“Malah bebanan kepada pemimpin dalam menghadapi PRN ini amat getir dan besar. Pada mereka yang buat dakwaan fitnah bahawa saya telah jual kerusi, saya ampunkan mereka supaya tak perlu cari saya di Padang Mahsyar nanti,” katanya.

Sebelum ini, media tempatan melaporkan calon Bebas Dewan Undangan Negeri (DUN) Sikamat, Mohammed Hafiz Baharudin mendakwa wujud elemen jual kerusi terbabit, selepas mendapati senarai calon yang diumumkan gabungan itu sangat lemah dan tidak berpotensi untuk menang.

Author

Fazleen Safina Abd Jamil

View all posts

View all posts


Wanita rugi lebih RM1.4 juta selepas ditipu ‘jurutera’ New Zealand

KUALA LUMPUR: Polis menahan tiga lelaki warga Afrika  di sebuah restoran di ibu negara Jumaat lalu, kerana dipercayai menipu seorang wanita hingga mengalami kerugian lebih RM1.4 juta selepas berkenalan dengan seorang ‘jurutera’  Afrika Selatan yang bekerja di New Zealand.

Ketua Polis Daerah Petaling Jaya, ACP Mohamad Fakhrudin Abdul Hamid berkata, mangsa yang berusia 54 tahun itu telah berkenalan dengan lelaki warga asing itu melalui Facebook pada April lepas dan meneruskan perkenalan sehingga ke aplikasi WhatsApp dengan menggunakan nombor telefon antarabangsa.

Beliau berkata, mereka tidak pernah berjumpa dan sejak April, suspek telah meminta mangsa yang bekerja sendiri mendahulukan wangnya bagi membeli bahan mentah bagi satu projek yang tidak diketahui.

“Akibat mempercayainya, mangsa telah membuat 37 transaksi ke empat akaun berbeza berjumlah RM1,445,900.

“Tidak lama kemudian, mangsa menerima panggilan daripada sebuah syarikat penghantar barang (Global International Diplomatic Services) memaklumkan terdapat ‘kiriman’ dipercayai daripada suspek untuk mangsa,” katanya dalam kenyataan hari ini.

Mohamad Fakhrudin berkata pada 8 September lepas, dua suspek telah bertemu mangsa dan membawa beg berisi wang US$4,200 (kira-kira RM19,813,500) dipercayai kiriman untuk mangsa.

Bagaimanapun, mangsa perlu mempunyai Origin Certificate (sijil asal) dan Ownership Certificate (sijil pemilikan) untuk menerima kiriman itu dan sekiranya tidak, mangsa perlu membayar yuran simpanan sebanyak RM170,000.

“Kerana telah kehabisan wang, mangsa telah menolak untuk membuat pembayaran berkenaan dan hanya sedar bahawa dia ditipu suspek serta tampil membuat laporan polis pada awal bulan ini,” katanya.

Beliau berkata susulan itu, polis menahan tiga suspek warga Afrika yang disyaki terlibat dalam kes itu.

Katanya, hasil siasatan mendapati kesemua suspek merupakan pemegang kad Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) dan telah berada di Malaysia sejak 2019.

Menurutnya, kesemua suspek yang berumur lingkungan 35 hingga 48 tahun itu direman selama empat hari untuk siasatan mengikut Seksyen 420 Kanun Keseksaan kerana menipu. – BERNAMA


BAC: Zii Jia pulang awal

KUALA LUMPUR: Juara bertahan Kejohanan Badminton Asia (BAC), Lee Zii Jia ditunjukkan jalan keluar awal selepas tewas pada pusingan pertama saingan yang berlangsung di Dubai, Emiriah Arab Bersatu (UAE), malam tadi.

Perseorangan lelaki profesional negara berusia 25 tahun itu tewas kepada pemain di ranking ke-17 dari Hong Kong Angus Ng Ka Long 21-19, 21-16 selepas 39 minit bertarung di Dewan Tertutup Sheikh Rashid bin Hamdan, Kelab Al Nasr.

Wakil Hong Kong itu bakal berdepan Kanta Tsuneyama dari Jepun yang mengenepikan pemain Nepal Prince Dahal 21-7, 21-13, di pusingan kedua.

Zii Jia yang menghuni ranking keempat dunia itu memulakan kempen musim ini dengan prestasi suram apabila tersingkir awal di Terbuka Malaysia, Terbuka India, Masters Indonesia dan Terbuka Jerman, bagaimanapun menunjukkan peningkatan selepas mara ke separuh akhir Seluruh England dan Terbuka Switzerland.

Sementara itu, juara dunia beregu lelaki Aaron Chia-Soh Wooi Yik melepasi halangan pertama menyingkirkan gandingan ke-10 dunia dari Indonesia Leo Rolly Carnando-Daniel Marthin 19-21, 21-19, 22-

Beregu kedua dunia itu dijadual berdepan pasangan Taiwan Lee Yang-Wang Chi-Lin pada pusingan kedua, yang menewaskan wakil Jepun Keiichiro Matsui-Yoshinori Takeuchi 21-10, 21-16.

Perseorangan lelaki Ng Tze Yong, perseorangan wanita Goh Jin Wei dan S.Kisona, beregu wanita Ng Qi Xuan-Teoh Le Xuan dan Vivian Hoo-Lim Chiew Sien, serta Tan Kian Meng-Tan Wee Kiong (men’s doubles) and Chan Peng Soon-Cheah Yee See (beregu campuran) gagal meneruskan cabaran di Dubai. – BERNAMA


Skrip Surat Dari Tuhan ajar penonton benda tak elok – Menteri Agama

PETALING JAYA: Skrip dan babak dalam drama kontroversi, Surat Dari Tuhan menggambarkan sifat bercanggah dengan amalan Islam dan tidak baik untuk tontonan umum.

Menteri Di Jabatan Perdana Menteri (Hal Ehwal Agama), Senator Datuk Dr Mohd Na’im Mokhtar berkata, pihak penerbit dan produksi disaran untuk mendapatkan nasihat daripada mereka yang lebih arif.

“Dapatkan nasihat daripada agamawan atau ilmuwan terutama berkaitan isu agama sekiranya kurang jelas tentang sesuatu perkara.

“Paparan dalam drama tersebut yang menggunakan perkataan tidak baik di Tanah Suci seperti mengajar penonton satu benda yang tidak elok,” katanya dalam satu program temubual rancangan televisyen, malam semalam.

Tambah beliau, umat Islam wajar melafazkan atau menyebut kata-kata baik ketika berdoa apatah lagi berada di Tanah Suci Makkah.

“Dalam keadaan marah sekali pun, Islam tidak mengajar menggunakan kata-kata kesat atau menghina.

“Kita dalam kawasan mulia dilarang menggunakan perkataan kasar. Kita diajar untuk berdoa dan perlulah menggunakan bahasa yang baik,” katanya.

Sebelum ini, dialog yang dilontarkan pelakon tempatan, Janna Nick ketika menjayakan watak Misha dalam siri drama tersebut menjadi kontroversi apabila dianggap tidak bersesuaian dengan lokasi penggambarannya iaitu di Tanah Suci Makkah.

Antara dialognya adalah ‘Hei perempuan, kau dengar apa aku cakap, depan makam Rasullullah ini aku cakap depan muka kau, kalau Rayan benci aku, aku akan pastikan dekat tanah haram ini kau mampus’.

Skrip tersebut turut mendapat perhatian pendakwah terkenal, Ustazah Asma’ Harun yang mengkritik babak drama Melayu tersebut kerana merasakan dialog digunakan seperti tidak menghormati Tanah Suci, Makkah. – Kosmo!

Author

Media Variasi

View all posts

View all posts


Mangsa banjir di Selangor bertambah

KUALA LANGAT: Jumlah mangsa banjir yang dipindahkan ke pusat pemindahan sementara (PPS) di Selangor meningkat kepada 692 orang setakat jam 5 petang.

Angkatan Pertahanan Malaysia (APM) Selangor dalam kenyataan hari ini berkata, jumlah itu membabitkan 175 keluarga yang ditempatkan sembilan PPS di Selangor susulan kejadian banjir di beberapa kawasan sejak kelmarin.

“Sebuah lagi PPS di buka jam 5.24 petang hari ini di Dewan Orang Ramai Sri Cheeding di sini membabitkan lapan mangsa dari keluarga terdiri daripada empat lelaki dan empat wanita.

“Keseluruhannya sebuah PPS dibuka di daerah Hulu Selangor, Hulu Langat (satu), Sepang (empat), Kuala Langat (tiga), dan Petaling (satu),” katanya dalam kenyataan hari ini.

Terdahulu media melaporkan, jumlah mangsa banjir di Selangor mencatatkan sedikit peningkatan apabila merekodkan seramai 685 mangsa setakat jam 8 pagi tadi.

Daerah yang paling terjejas adalah Sepang dengan 498 mangsa banjir daripada 132 keluarga.

Manakala, 256 mangsa ditempatkan di PPS Sekolah Menengah Kebangsaan (SMK) Dengkil, manakala 104 mangsa dipindahkan ke PPS Dewan Orang Ramai Kampung Dato Ahmad Razali.

Dalam pada itu APM memaklumkan, pemantauan pihaknya mendapati paras air sungai di sekitar daerah ini tidak menunjukan tanda-tanda penurunan setakat jam 5 petang. – Berita Harian

Author

Media Variasi

View all posts

View all posts


KPKT serbu bilik sewa sebesar ‘liang lahad’ di Taman Maluri

CYBERJAYA: Sebuah premis rumah kedai yang menyediakan perkhidmatan sewa bilik sebesar seakan ‘liang lahad’ di Taman Maluri disini, digempur pihak berkuasa hari ini.

Serbuan itu dilaksanakan oleh Kementerian Perumahan Kerajaan Tempatan (KPKT) dengan kerjasama Jabatan Bomba dan Penyelamat (JBPM) menerusi Operasi Menhalang Bahaya Kebakaran (MBK) di premis berkenaan yang terletak di Taman Maluri, Kuala Lumpur.

Dalam serbuan itu, didapati penghuni hanya dibekalkan satu tilam, plug pengecas dan lampu mentol, selain terpaksa berkongsi suasana yang sempit dan busuk dengan 40 ke 50 penghuni yang lain untuk dua tingkat banggunan berkenaan.

Sewaan berjumlah RM300 sebulan itu juga difahamkan amat berbahaya dengan faktor kebakaran dek kerana pengubah suaian tanpa kelulusan dilakukan bagi membina bilik sewa bersaiz kecil.

Menteri KPKT, Nga Kor Ming berkata, Operasi MBK itu dijalankan setelah menerima aduan daripada orang awam berhubung premis yang menawarkan 38 bilik.

Menurutnya, operasi yang turut membabitkan kerjasama Dewan Bandaraya Kuala Lumpur (DBKL) itu dibuat selepas amaran terhadap pemilik premis yang mengubah suai banggunan tanpa kelulus Pihak Berkuasa Tempatan (PBT) telah dikeluarkan lima hari sebelumnya.

“Pertama kali dalam sejarah, KPKT membuat pemeriksaan mengejut. tujuan operasi ini adalah mengenal pasti wujud bahaya kebakaran selain membawa bahaya kepada penduduk.

“Saya lihat sendiri bilik berbau, sempit dan seolah tiada ciri kemanusiaan. kutipan sewa yang tidak berbaloi untuk pertaruhkan nyawa penyewa bagi mengaut untung.

“Bukan itu sahaja, tidak ada sistem udara dan tidak dilengkapi dengan tingkap, 38 bilik tapi berkongsi satu tandas. Saya anggarkan 40 ke 50 orang penyewa mampu menularkan penyakit berjangkit sekiranya berterusan,” katanya memetik Kosmo pada Khamis.

Beliau berkata demikian kepada pemberita selepas melakukan pemeriksaan mengejut sebuah premis bilik sewa di Jalan Maluri, di sini, hari ini.

Tambah beliau, hasil pemeriksaan mendapati premis itu turut diubah suai tanpa kebenaran serta tidak dilengkali dengan alatan kecemasan seperti lampu kecemasan keluar.

Justeru, pihaknya akan mengeluarkan notis Menghapuskan Bahaya Kebakaran di bawah Seksyen 8 Akta 341.

“Kita akan beri suatu tempoh yang sesuai kepada pemunya premis untuk mematuhi kehendak notis bagi menghapuskan bahaya kebakaran yang wujud (Seksyen 10 Akta 341).

“Jika notis tidak dipatuhi, satu kertas siasatan akan dibuka bagi tujuan pendakwaan,” maklumnya.

Author

Diyana Rahip

View all posts

View all posts